Ўзбекистонда авиачипта 20 фоизга қимматлайди\nЎзбекистон ҳаво йўллари ширкатига кўра, чипта нархлари шу йил 1 июнидан оширилади.\nАйни пайтда чипта нархларининг оширилиши фақат маҳаллий йўналишларга дохиллиги айтилмоқда.\nМаълумотларга кўра, ҳозирда “Ўзбекистон ҳаво йўллари” учоқлари Жиззах ва Гулистондан ташқари барча вилоят марказларига, жумладан, Нукус, Урганч, Навоий, Бухоро, Қарши, Самарқанд, Термиз, Фарғона, Андижон ва Наманган ҳамда Зарафшон шаҳарларига мунтазам равишда қатнаб турибди.\nЎзбекистон миллий авиаширкати чипта нархларининг оширилиш сабаблари ҳақида бирор изоҳ берган эмас.\nБироқ Регнум ахборот агентлигининг маҳаллий экспертлар мулоҳазасига таянган ҳолда хабар қилишича, нарх ошишини йўловчилар сони кўпайгани ва авиаёнилғи баҳосининг ошгани билан изоҳлаш мумкин.\nШунингдек, айрим баҳоларга кўра, бу ўзбек темирйўлчиларининг яқинда “Бухоро-Ургенч” саёҳат йўналишини ишга туширганлари ҳамда “Тошкент-Самарқанд” йўналиши бўйича Talgo-250 тезюрар электропоезди қатновини йўлга қўйишга ҳозирланаётгани билан ҳам боғлиқ бўлиши мумкин.\nАснода маҳаллий аҳоли вакиллари учоқ чипталари нархларининг ошиши уларга қаттиқ таъсир қилмаслигини, чунки аксарият ўзбекистонликлар мамлакат ичида ҳаракатланишда кўпроқ енгил машиналар, минибуслар ва поездлар хизматида фойдаланишларини айтмоқдалар.\nЖумладан, Фарғона вилоятининг Қўқон шаҳрида яшовчи тадбиркор Носир Зокиров Тошкентга таксида қатнашини айтади:\n- Қўқонда аксарият - Тошкент пятаги бор - ўша ердан фақат “Нексия”ларда кетишади. Фарғонадан ҳам кўпроқ “Нексия” да юришади. Қўқонни 90 фоизи “Нексия” да кетишади, -дейди Носир Зокиров.\nУнинг айтишича, Қўқондан Тошкентга таксида бориш нархи айни пайтда ўртача 10-15 минг сўм экан.\nБироқ, суҳбатдошимизга кўра, қиш пайтида Тошкент билан Фарғона водийсини боғлаб турувчи Қамчиқ довони ёпилганида ҳақиқатан ҳам авиачипталар бозори чаққонлашади.\n- Иши зарурлар Наманган бориб, ўша ердан учишган. Чипта ҳам топа олмай қолишган. Бўлмаса, эҳтиёж йўқ, менимча, - деди қўқонлик Носир ака.\nМаълумотларга кўра, шу кунда Тошкент-Наманган йўналиши бўйича учувчи учоқ чиптаси 60 минг 500 сўмни ташкил қилади. Бу пулга эса таксида Намангандан Тошкентга 4-5 киши келиши мумкин.\nНукус шаҳрида яшовчи Салавот ака пойтахт Тошкентга тез-тез қатнаб туради. У ҳам аксар ҳолларда Тошкентга таксида боришини айтади.\n- Самолёт яхшиликка яхши, энди кимни ҳисоби кўтаради, кимда йўқ. Самолёт қиммат-да барибир. Кимнинг пули кўп бўлса ёки срочно келиш керак бўлса, ё бемор бўлса, ўшалар чиқади самолётга. А так оддий аҳоли учун бу қимматлик қилади-да. Мен учун қиммат. Мен таксида келиб кетаман. Такси 70-80 минг, ками 60 мингга кетса бўлади. Ўзи аслида “Нексия” ҳам мен учун қиммат, лекин менга автобус, поезд тўғри келмагани учун шундай қиламан, - дейди нукуслик Салавот ака.\nҚайд этиш жоизки, Нукусдан Тошкентга учиш учун йўловчилар 110 минг тўлашлари лозим бўлади.\nУрганчлик журналист Сергей Наумов фикрича, самолётда Тошкентга учишни фақат давлат корхона ходимлари, пулдор одамлар ҳамда чет эл сайёҳларига чиқарган. Унинг ўзи минг километрли масофани арзонлиги боис димиққан поездда босиб ўтар экан:\n- Жуда ҳам бой одамлар, тадбиркорлар, давлат ташкилотининг ходимлари учади. Лавозими пастроқ бўлган одамлар эса поездда юради. Сайёҳлар самолётда келишади. Бизда барчаси сайёҳлар учун-ку. Самолётлар биздан тўла учади. Чунки одамларнинг пули бўлса, чўл бўйлаб, кондиционер ишламайдиган поездда юришдан кўра самолетни танлайди. Урганчдан Тошкентга учиб-қайтиш ҳозир давлат курси билан 145 АҚШ доллари ёки 245 минг сўм туради, - дейди урганчлик журналист Сергей Наумов.\nУнинг айтишича, Урганчдан Тошкентга қатновчи поезд чиптаси 43 мингдан (плацкарт вагон) 62 минггача (купе) туради. Бундан келиб чиқадики, бита авиачипта пулига тўрт (купе) ёки олти нафар (плацкарт) урганчлик Тошкентга келиши мумкин экан.


25.05.2018 – КУН УЗ\nГлавная / 2018 / May / 25\nАрхивы за день : 25.05.2018\nОТА-ОНАНИНГ ҚАДРИГА ЕТАЙЛИК\n25.05.2018\tМаданият Comments Off on ОТА-ОНАНИНГ ҚАДРИГА ЕТАЙЛИК\nАллоҳ таоло Қуръони каримни нозил қилиб, инсон зурриёти дунё ва охиратда саодат аҳлидан бўлишига чорловчи таълимотларни мукаммал баён қилган: “Сизга ҳамма нарсани баён қилиб берувчи, ҳидоят, раҳмат ва мусулмонлар учун башорат бўлган Китоб (Қуръон)ни нозил қилдик”. (Наҳл сураси. 89 оят). Ҳар бир ота-она ўз фарзандини барча имкониятларини сарфлаб уларни тарбиялайди …\n25.05.2018\tМаданият Comments Off on ЗАМОНАВИЙ УРФ-ОДАТЛАРГА ИСЛОМНИНГ МУНОСАБАТИ ҚАНДАЙ?\nҲар бир халқнинг ўзига хос урф-одат, анъана ва маросимлари бор. Уларнинг ҳар бири бошқасидан тубдан фарқ қилади. Бири фойдали, бири мутлақо зарарли. Бирида миллийлик акс этса, бирида бузуқликка тарғиб ва ҳоказолар бўлиши мумкин. “Бу каби урф-одатларга Ислом динининг муносабати қандай?”, деган саволга жавоб топиб кўрайлик. Урф-одат – кишиларнинг турмушига сингиб …\n25.05.2018\tИқтисодиёт Comments Off on Ўзбекистонда евро 3 кун ичида 471 сўмни, доллар эса 22 сўмни йўқотди\nЎзбекистонда доллар курси 5 сентябрда эркинлаштириш бошлангандан бери энг паст даражада савдо қилинмоқда – 7962 сўм. Бундан Ўзбекистон Республика валюта биржасининг маълумотлари дарак беряпти. Сўм 2018 йил февралидан бошлаб фаол мустаҳкамланиб борди – бунга қадар у бир долларга 8190 сўмгача арзонлашиб кетганди. Февраль ойи ўрталаридан бошлаб миллий валюта қиймати қаторасига …\n25.05.2018\tЖаҳон Comments Off on NASA Ойда завод қурмоқчи\nАҚШнинг NASA коинот агентлиги Ойда биринчи ракета заводини қуриш бўйича режасининг техник деталлари устида ишларни бошламоқда. Сайёрамиздан ташқаридаги илк саноат корхонасида бошқа сайёраларга саёҳат учун зарур бўладиган ракета ёнилғисини ишлаб чиқиш режалаштирилмоқда. Бўлғуси ракета ёнилғиси учун хом ашё – водород ва гелийни Ой сиртида олиш мўлжалланмоқда. Бу мақсадда 2019 йилда …\n25.05.2018\tЖаҳон Comments Off on ЕИ ва НАТО Россияга қўйилган айбловларни қўллаб-қувватлади\nНАТО бош котиби Йенс Столтенберг Малайзиянинг Boeing MH17 лайнери ҳалокатга учрашига Россия масъул эканини билдирди. Бу ҳақдаги тегишли баёнот сайтда жойлаштирилган. «MH17 ҳалокати глобал фожиага айланди, ҳамда айбдорлар жавобгарликка тортилиши керак», – дейилади хабарда. Бундай айбловларга Евроиттифоқ ҳам қўшилган. «Европа иттифоқи Россия Федерациясини ўзига масъулият олиш ва суриштирув билан тўла …\nБухорода “Жиҳодчилар” жамоасига аъзоликда гумон қилинган 6 шахс қўлга олинди\nКаттақўрғонлик аëлни таҳқирлаганИИБ ходими устидан суд давом этмоқда\nТошкент йил охиригача дунëнинг барча мамлакати учун электрон виза жорий қилмоқчи


Ёшлар жамоамиз 7-поғонада!\nРоссиядаги ЖЧ-2018 мусобақаси муносабати билан миллий чемпионатимизда танаффус юзага келди. Жумладан, Pepsi Суперлига клубларининг ёшлар жамоалари ҳам таътилга чиқишди.\nНаманганнинг “Навбаҳор” жамоаси ёшлари танаффусга 7-ўринни эгаллаган ҳолда чиқиб кетишди. Ёшлар лигасида ўтказилган 14та ўйинда Шуҳрат Қорабоев шогирдлари 6та ўйинда ғалаба қозонган ҳолда, 3та баҳсда дурангга имзо чекишди. Бешта учрашувда эса эса ёшларимиз мағлубиятга учрашди.\nЁш “лочинлар” рақиблар дарвозасига 19та гол урган ҳолда, ўз дарвозаларидан 23та тўп ўтказиб юборишди ва бу борадаги кўрсаткич – 4га тенг.\n“Навбаҳор” ёшлари ортда қолган ўйинларда 21очко тўплашди. Шунингдек, Қаршининг “Насаф” клуби ёшлари ҳисобида ҳам 21 очко бор. Фақатгина тўплар нисбати бўйича ёш “аждарлар” Қорабоев шогирдларидан юқори поғонани эгаллаб туришибди.\nЁшлар биринчилигининг тўлиқ турнир жадвали эса қуйидагича кўринишда:\nМиш – мишларга ишонманг!\n12 июнь куни Pepsi Суперлигада 15-тур учрашувлари якунига етди ва Россияда ўтказиладиган жаҳон чемпионати муносабати билан миллий чемпионатимизда қисқа танаффус юзага келди. Про-лигада эса 29 июндан жамоалар таътилга йўл олишади.\nЎзбекистон Профессионал Футбол Лигаси ёзги трансферлар ойнаси 18 июнь – 15 июль саналари оралиғида бўлишини маълум қилди. Pepsi Суперлига ҳамда Про-лига иштирокчи жамоалари мазкур давр оралиғида ўз таркибларини янги футболчилар билан тўлдириб олиш имкониятига эга бўлишади.\nЖумладан, жорий мавсумда ўз олдига юксак мақсадларни қўйган Наманганнинг “Навбаҳор” клуби ҳам трансферлар ойнаси вақтида ўз таркибига бир қатор янги ўйинчиларни қўшиб олишни режалаштирган. Бир неча кун олдин “лочинлар” таркибига ярим ҳимоячи Шерзод Каримов қўшилди ва бу ҳақда расмий сайтимизда хабар бердик.\nАммо айрим сайтларда жамоамизга оид тасдиқланмаган маълумотлар чоп этилмоқда. Жумладан, “Навбаҳор” таркибига “Насаф”нинг россиялик ҳимоячиси Игорь Голбан, шунингдек, қаршиликлар ярим ҳимоячиси, наманганлик футболчи Одил Ҳамробеков, БААнинг “Ал-Дафра” клубида фаолият юритаётган “Пахтакор”нинг собиқ ҳужумчиси Игорь Сергеев, “Пахтакор” ярим ҳимоячиси Жамшид Искандеров сингари футболчиларнинг келишлари ёзилмоқда. Аммо бу гаплар ҳозирча миш-мишдан бошқа нарса эмас.\nТўғри, “Навбаҳор” ПФК бир қатор футболчилар билан музокара олиб бормоқда. Лекин уларнинг исм-шарифлари ҳозирча сир. Музокаралар ижобий якун топса, расмий сайтимизда бу ҳақда биринчи бўлиб, хабар берамиз. Шунинг учун сизлардан турли ёлғон маълумотларга ишонмаслигингизни сўраймиз.\nМашғулотлар 17 июндан бошланади\nХабарингиз бор, Россиядаги ЖЧ-2018 мусобақаси муносабати билан Pepsi Cуперлигада танаффус эълон қилинган. 10 июнь куни 15-тур доирасидаги учрашувни “Қўқон-1912” клубига қарши ўтказиб, йирик – 3:0 ҳисобида ғалаба қозонган жамоамиз вакиллари ҳам айни пайтда дам олишмоқда.\n“Навбаҳор” жамоаси машғулотларни 17 июндан бошлайди.\n“Лочинлар” шу куни пойтахтимиз Тошкентга йиғилишади. Машғулотлар эса кунига 2 маҳалдан Қибрайда олиб борилади.\nҚибрайдаги машғулотларда “Навбаҳор” таркибига янги қўшилган ярим ҳимоячи Шерзод Каримов ҳам иштирок этади. Жамоа сафини эса 3 нафар футболчи тарк этди. Булар: ярим ҳимоячилар – Зоҳир Пиримов ва Беҳруз Содиллаев ҳамда сербиялик ҳужумчи Ненад Иньац.\nПиримов ва Содиллоев "Навбаҳор"ни тарк этишди\nСевимли жамоамизнинг ярим ҳимоячилари – Зоҳир Пиримов ва Беҳруз Содиллоев “Навбаҳор”ни тарк этишди. 27 ёшли тажрибали Пиримов Pepsi Суперлигада “лочинлар” шарафини 12та ўйинда ҳимоя қилиб, майдонда 503 дақиқа ҳаракатланди ва 1та голга муаллифлик қилди. У ўз голини 6-тур доирасидаги Жиззахда “Сўғдиёна”га қарши кечган учрашувда уриб, ҳисобни очишга муваффақ бўлганди. Афсуски, ўша баҳсда вакилларимз 2:3 ҳисобида имкониятни бой беришганди. Зоҳир Пиримов 12та учрашувдан олтитасини бошланғич таркибда бошлаган бўлса, яна 6та учрашувда захирадан майдонга туширилганди.\n22 ёшли Беҳруз Содиллаев эса жорий мавсумда “Навбаҳор” таркибида 3та ўйинда захирадан майдонга тушиб, 35 дақиқа тўп сурди. Шунингдек, Содиллаев “Навбаҳор”нинг Шуҳрат Қорабоев қўл остидаги ёшлар жамоаси таркибида ҳам 4та учрашувда майдонга тушиб, 1та гол муаллифига айланди.\nЗоҳир Пиримов ва Беҳруз Содиллаевга жамоамиздаги фаолиятлари учун “Навбаҳор” ПФК раҳбарияти, мураббийлар штаби, футболчилари ва ходимлари ўз миннатдорчиликларини билдиришади ва уларнинг кейинги фаолиятларга омад тилашади.\nАюбхон Номонов: “Ҳечдан кўра кеч бўлгани ҳам яхши”\nЖорий мавсумда ўз олдига юксак мақсадларни қўйган Наманганнинг “Навбаҳор” клуби ўз ниятини амалга ошириш учун дадил одимламоқда ва ЖЧ-2018 мусобақаси муносабати билан юзага келган танаффусга турнир жадвалининг 2-поғонасини банд этган ҳолда чиқиб кетди. “Лочинлар”нинг мазкур муваффақиятларида шубҳасиз, марказий ярим ҳимоячи Аюбхон Номоновнинг ҳам муносиб ҳиссаси бор. 27 ёшли хавбек ўзига билдирилган ишончни оқлаб келмоқда. Биз Аюбхон Номоновдан интервью олиб, унга ўзимизни қизиқтирган бир неча саволлар билан мурожаат қилдик.\n- Аюбхон, бу йилги Суперлига ўйинлари сизда қандай таассурот қолдиряпти?\n- Ижобий таассурот қолдирмоқда. Суперлига ўз номини оқлаяпти. Олдинги мавсумлар билан солиштирганда, жамоалар ўртасидаги рақобат анча анча кучайган. Боиси, ҳар бир учрашув финалга тенг тарзда кечмоқда. Шу сабабли ҳам ўйинлар анча қизиқарли ва шиддатли ўтмоқда.\n- “Навбаҳор”нинг жорий мавсумда намойиш этаётган ўйинлари борасида нима дея оласиз?\n- Менимча, жамоамизнинг иштирокини ҳозирги ҳолатидан келиб чиқиб, қониқарли деса бўлади. Айни пайтда клуб раҳбарияти томонидан олдимизга қўйилган вазифани бажариш учун ҳаракат қиляпмиз. Биринчи галдаги вазифамиз биринчи босқич баҳсларида кучли олтиликдан жой олиш. Иккинчи босқич учрашувларида эса чемпионлик унвонини қўлга киритиш учун интиламиз.\n- Жамоангиз устози Илҳом Мўминжонов ҳақида қандай фикрдасиз?\n- Илҳом Иброҳимович ёш бўлишига қарамай, яхши мутахассис. У ажойиб руҳшунос. Биз – футболчиларни ўйинларга қандай тайёрлашни жуда яхши билади, ҳар бир шогирдининг кўнглига йўл топа олади. Тактикани ҳам рақибга қараб танлайди. Мени ҳам “Навбаҳор”га айнан Илҳом Мўминжонов таклиф қилган. У ўтган йили ҳам жамоа билан яхши натижага эришди. Илҳом Иброҳимовичнинг салоҳиятини яхши билганлигим, қолаверса, ўзим наманганлик бўлганлигим сабабли, таклифни иккиланмай қабул қилдим ва бу йилдан “Навбаҳор” аъзосига айландим.\n- Ўзингиз таъкидлаганингиздек, наманганликсиз. Аммо жорий мавсумга қадар бошқа клубларда тўп сурдингиз. Шу пайтгача Наманган вилоятининг бош жамоаси “Навбаҳор”да ўйнамаганлигингизнинг сабаби нимада?\n- Мен 16 ёшимда, яъни 2007 йили пойтахтимиздаги “Чиғатой” футбол мактабига борганман. У ердаги таҳсилни якунлаганимдан сўнг, ўша пайтда биринчи лига иштирокчиси бўлган Тошкентнинг “Шайхонтоҳур” жамоасига таклиф этишди. Ярим йилдан сўнг, пойтахтнинг “Локомотив” клубига ўтдим. Кейин “Сўғдиёна” (Жиззах) ва “Металлург” (Бекобод) жамоаларида ўйнадим. Шунинг учун “Навбаҳор”да тўп суролмадим. Лекин мана бу йилдан вилоятимизнинг бош жамоаси таркибидаман. Ахир айтишадику, ҳечдан кўра, кеч бўлганлиги ҳам яхши, деб. Қўлдан келганича, “Навбаҳор” мураббийлари ва мухлисларининг ишончларини оқлашга ҳаракат қиламан.\n- Сиз бу йилги чемпионатга қадар “водий дербиси” учрашувларини фақатгина нейтрал томошабин сифатида томоша қилгансиз. Жорий мавсумдан бошлаб эса, бу жараёнда бевосита иштирок этяпсиз. Айтингчи, мазкур ўйинларда майдонга тушиш сизда қандай ҳиссиётларни уйғотмоқда?\n- Дерби учрашувлари қайси мамлакатда бўлмасин, хоҳ у Англия бўлсин, ёки Италия ўз номи билан дерби, яъни шиддатли ва курашларга бой тарзда ўтади. Албатта, жорий мавсумнинг ортда қолган “водий дербиси” баҳслари ҳам бундан мустасно бўлмади. Мисол учун, Қўқонда мухлислар анча қизиқарли ўйинга гувоҳ бўлишди. Тенг курашлар остида кечган ўша баҳсда ҳимоядаги биргина хато қимматга тушиб, имкониятни бой бердик (0:1). Фарғонанинг “Нефтчи” клуби эса турнир жадвалининг сўнгги поғонасида бораётганлигига қарамай, ўз майдонимизда бизга муносиб қаршилик кўрсатди ва Намангандан бир очко олиб кетди (1:1).\nГарчи Про-лига вакили бўлса-да, Ўзбекистон кубоги 1/16 финалдаги рақибимиз “Андижон” эса жамоамизга қарши кечадиган ўйинга пухта тайёргарлик кўрганлигини исботлаб, ғалаба қозонишга муваффақ бўлди (0:1). Андижондаги ўйинда омадимиз келмаганлигини ҳам қўшимча қилишим жоиз. Ўшанда мезбонлар дарвозаси олдида кўплаб хавфли вазиятларни юзага келтирган бўлсак-да, улардан самарали тарзда фойдалана олмадик. Андижонликлар эса стандарт вазиятдан гол уриб, клубимизни бу йилги кубок баҳсларидан мосуво этишди.\nЎз майдонимизда “Қўқон-1912” клубига қарши кечган ўйин ҳам қизғин курашлар остида ўтиб, унда биз йирик - 3:0 ҳисобида ғалаба қозондик. Мазкур учрашувга ўзгача руҳда тайёргарлик кўргандик. Жумладан, қўқонликларга қарши кечган баҳсга тайёргарликни 31 май куни бошлагандик. Шунингдек, 5 июнь куни Про-лига вакили "Ёзёвон" билан ўртоқлик ўйини ўтказиб, унда ҳам йирик - 4:0 ҳисобида зафар қучиб, бўлажак "водий дербиси" олдидан кайфиятимизни кўтариб олдик. Албатта, қўқонликлар устидан қозонган ғалабамизда мураббийлар штабининг ҳам муносиб ҳиссаси бор.\nҚисқаси, “водий дербиси” баҳслари жорий мавсумда ҳам ўз номига яраша ўтмоқда.\n- Сизнингча, “Навбаҳор” учун ортда қолган ўйинлардан қайсиниси қийин кечди?\n- Бу йилги чемпионатда осон баҳслар бўлмаяпти. Барча ўйинлар бир-биридан қийин кечяпти. Айтганимдек, турнир жадвалининг сўнгги поғонасидаги “Нефтчи” жамоасига қарши кечган учрашувда ҳам бизга осон бўлгани йўқ. Бундан ташқари, ўша ўйинда меҳмонлар ҳисобни очишди. Биз эса кейин мувозанатни тикладик. Шундай экан, ҳеч қайси баҳсни алоҳида ажратиб кўрсата олмайман.\n- Футболга кириб келишингиз қандай юз берган?\n- Футболчи бўлишимда дадамнинг ҳиссалари катта. Отам болалик пайтидан бошлаб, миллионлар ўйинига қизиққанлар ва футбол ўйнаганлар. Лекин ўзингизга маълум, у пайтда футболга эътибор ҳозиргидек бўлмаган. Шунинг учун футбол билан профессионал тарзда шуғуллана олмаганлар. Менда болаликдан миллионлар ўйинига қизиқиш юзага келди. Ўн ёшимда дадам қўлимдан етаклаб, Наманган шаҳридаги 17-БЎСМга олиб келганлар. У ерда илк футбол сабоқларини Аҳатхон ака Ҳошимовдан олганман. Шунингдек, ёрдамчи мураббийлар – Хайрулла Ҳожимирзаев ва Дилмурод Низомбоевлар ҳам билмаганларимни ўргатиб, ўз маслаҳатларини бериб туришарди. Машғулотларни Наманган шаҳридаги “Спартак” стадионида олиб борардик. 2007 йили пойтахтимиздаги “Чиғатой” футбол мактабида таҳсилни давом эттирдим. У ерда таниқли мураббий Марат Кабаев менга устозлик қилди. 2009 йили “Чиғатой”даги ўқишимни тамомлаганимдан сўнг, таъкидлаганимдек, олдин “Шайхонтоҳур”да ярим йил ўйнадим. Кейин Марат Мифтахутдинов мени “Локомотив”га таклиф этди. 2010 йили “темирйўлчилар” таркибида олий лигадаги дебютимни нишонладим. Ўшанда Қаршида “Насаф” меҳмони бўлгандик. Катта футболдаги фаолиятим шу тариқа бошланган. Кейин “Сўғдиёна” (Жиззах) ва “Металлург” (Бекобод) клубларида ўйнадим.\nОлий лигадаги илк голимни эса 2013 йили “Сўғдиёна” таркибида “Олмалиқ” дарвозасига урганман. Фурсатдан фойдаланиб, мени шу даражага етишимга катта ҳисса қўшган юқорида номлари тилга олинган устозларим билан бирга Даврон Файзиев ва Рустам Мирсодиқовларга ҳам ўз миннатдорчилигимни билдираман.\n- Болалигингизда қайси жамоа мухлиси бўлгансиз ва қайси футболчиларнинг ўйинларидан завқ олгансиз?\n- Болалигимда Франция терма жамоаси ва “Реал” клубига мухлислик қилардим ва ўша пайтда мазкур жамоаларда тўп сурадиган Зайниддин Зидан, Ўзбекистондан эса Миржалол Қосимовнинг ўйинларидан завқ олардим.\n- Жамоадошларингиздан кимлар билан майдонда бир-бирларингни яхши тушуниб тўп сурасизлар?\n- Барча жамоадошларим билан майдонда бир-биримизни яхши тушуниб ўйнаймиз. Менимча, жамоамизнинг муваффақияти ҳам аҳил-иноқлигимиз ва майдонда ҳамда унинг ташқарисидаги муносабатларимизнинг ижобийлигида.\n- Ўз жамоадошларингиздан ташқари, Суперлигадаги 3 нафар энг яхши амплуадошингизни санаб бера оласизми?\n- Албатта. Булар – Садриддин Абдуллаев (“Локомотив”), Одил Ҳамробеков (“Насаф”) ва Дилшод Раҳматуллаев (“Пахтакор”).\n- 14 июнь куни Россияда навбатдаги жаҳон чемпионати старт олади. Бўлажак мундиалда қайси терма жамоага ишқибозлик қиласиз ва сизнингча, бу йил қайси юрт вакиллари жаҳон чемпиони унвонига сазовор бўлишади?\n- Бўлажак ЖЧда Франция терма жамоасига мухлислик қиламан ва менимча, ушбу юрт вакиллари жаҳон чемпиони бўлишади.\n- Сизнингча, Россиядаги мундиалда қайси футболчилар кашфиётга айланишади?\n- Тахминимча, Асенсио, Иско ва жароҳатидан фориғ бўлса, Муҳаммад Салоҳ ЖЧ-2018 кашфиётларига айланишади.\n- “Навбаҳор” мухлислари борасидаги фикрингиз?\n- Наманганлик ишқибозлар мухлислик борасида Ўзбекистонда биринчи ўринда туришса керак, менимча. Жамоамизнинг муваффақиятларида мухлисларимизнинг ҳам муносиб ҳиссалари бор. Уларнинг қўллаб-қувватлашлари кучимизга куч, ғайратимизга ғайрат қўшади.\nКези келганида, уларга ўз миннатдорчилигимни билдираман.\n- Ўзбекистон чемпиони бўлиш, миллий терма жамоамиз таркибида жаҳон чемпионатида иштирок этиш.\n- Ёқтирган рангингиз?\n- Мухлислик қиладиган жамоангиз?\n- “Реал” (Мадрид).\n- Ҳавас қиладиган футболчингиз?\n- Лука Модрич ва Тони Кроос.\nАюбхон Номонов – 1991 йил 22 июлда Наманган шаҳрида туғилган.\nФутбол билан 10 ёшидан шуғулланишни бошлаган.\nБиринчи мураббийи: Аҳадхон Ҳошимов.\n“Чиғатой” футбол мактабини тамомлаган.\nЎйнаган жамоалари: “Шайхонтоҳур” (Тошкент, 1-лига) – 2009 йилнинг 1-давраси, “Локомотив” (Тошкент) – 2009 йилнинг 2-давраси – 2012 йил, “Сўғдиёна” (Жиззах) – 2013 – 2015 йиллар, “Металлург” (Бекобод) – 2016-2017 йиллар.\n2018 йилдан “Навбаҳор”да.\nОилали, 2 фарзанднинг отаси.\nУлуғбек Умаров суҳбатлашди.\n“Навбаҳор” ПФК матбуот котиби.\nМанба: Interfutbol газетаси.


Мўътабар Тожибоеванинг аҳволи оғир\nЎзбекистон қамоқхонасида жазо муддатини ўтаётган фарғоналик таниқли инсон ҳуқуқлари ҳимоячиси Мўътабар Тожибоева оғир бетоб ва у қамоқхона тиббиёт бўлимининг реанимация хонасига ётқизилган.\nМ.Тожибоеванинг бу ҳақда хабар қилган яқинлари шу кунлардан бирданига тўртта хат олганини билдирди. Ҳуқуқ ҳимоячиси билан бирга жазо ўтаётган маҳбуслардан бири томонидан сентбяр ойида жўнатилган, яъни деярли икки ой кечикиб келган хатларда М.Тожибоеванинг аҳволи жуда оғир экани ва муттасил равишда жазо изоляторига ташланаётгани, шу боис, ички аъзолари шамоллаб, оёқлари шишиб кетгани ҳақида ёзилган.\n“Тўртта хат келган экан, ҳаммаси почтада тураверибди. Бизга икки ойдан кейин олиб келиб беришди. Уни онам билан ўтирган бошқа аёллар ёзган. Мўътабарнинг аҳволи оғир, реанимацияга тушиб қолди, дори керак, иссиқ кийимлар керак, деб ёзишибди. Икки ой олдинги аҳвол бу. Биз эса энди хабар топдик ва суриштирсак, хабар беришмади. Кейин аввалдан белгиланган тартибда кўргани келсак, киргизишмади. Изоляторда ҳозир, киргизмаймиз, дейишди. Сабабини сўрасак, айтишмади. Агар реанимацияда ётган бўлса, демак аҳволи жуда оғир экан-да”, - деди М.Тожибоеванинг қизи Маҳлиё.\nҲуқуқ ҳимоячисининг адвокати Муҳаррам Тожибоева ўз ҳимояланувчи ва синглиси ўта оғир аҳволда экани, унинг ҳолати ҳақида фақатгина норасмий, яширин йўллар билангина хабар олишга мажбур бўлинаётгани ҳақида гапирди.\n“Адвокат сифатида барча ҳужжатларни тахт қилиб келдим, киргизишмади. Қариндош сифатида ҳам жадвал бўйича икки соатлик учрашув бор эди, унга ҳам рухсат беришмади. Мана ҳозир қизи Тошкентда, ёш боласи билан борган, уни ҳам қонуний рухсат берилган учрашувга қўйишмаяпти. Биз фақат ўша ерда ўтирган маҳбусларнинг яқинлари орқали хабар оляпмиз. Уларнинг айтишларича ва яна бошқа бир-иккита манбага кўра, Мўътабар Тожибоеванинг аҳволи жуда оғир, унга нисбатан қийноқлар қўлланиляпти. Бу ошкор бўлмаслиги учунгина бизга кўрсатишмаяпти, деб ўйлаймиз”, - деди адвокат.\nУ ҳуқуқ ҳимоячисининг ҳимояси бўйича ҳозир босқичма-босқич иш олиб бораётгани ва агар бу иш бермаса, кейин халқаро инстанцияларга мурожаат қилиш ниятида эканини билдирди. Адвокатнинг сўзларига кўра, ҳозирга келиб М.Тожибоева ҳуқуқини ҳимоя қилаётган адвокатлардан фақат ёлғиз ўзи қолган.\n“Уни ҳимоясига олган бошқа адвокатлар ишини ташлаб кетди. Мен ҳам соғлиғим ёмонлашгани туфайли вақтида ҳаракат қила олмай қолдим. Аммо ҳозир иккинчи бор Олий суд раисига ариза жўнатдим. Унинг натижасини кутаман. Агар кўзланган натижани бермаса, бошқа чоралар кўрамиз, бошқа имкон йўқ”, - деди Муҳаррам Тожибоева.


Урганч шаҳридаги вилоят ёшлар ижодиёти марказининг кўргазмалар залида анъанавий саноат ярмаркаси ва кооперация биржаси ўтказилди. Икки кун давомида вилоятдаги 115 корхона ўзларининг 300 турдан кўпроқ маҳсулотларини намойиш қилишди.\n- Ушбу тадбир Президентимиз Ислом Каримов ташаббуси билан мамлакатимизда бешинчи марта ўтказилмоқда, деди ярмарка ва биржа очилиши тантанасида сўзга чиққан вилоят ҳокимининг ўринбосари У.Жумагалдиев. -Улар йирик саноат корхоналарида ишлаб чиқариш кооперацияси имкониятларини кенгайтириш ҳамда кичик бизнес ва хусусий тадбиркорликнинг имкониятларини фаоллаштириш, янги тур, шу жумладан импортбоп маҳсулотларни намойиш қилиш, буюртмалар портфелини ўстиришга хизмат қилади.\nУшбу ярмарканинг оммавийлиги ва самарадорлигини биргина мисол билан кўрсатиш мумкин. Ўтган йили унда ҳамкорлик ва ўзаро кооперация алоқаларига доир 2,8 миллиард сўмликдан ортиқ 151 шартнома тузилган эди. Мутахассисларнинг ҳисоб-китобларига кўра бу йилги ярмаркада ўзаро маҳсулот етказиб бериш борасида 3,5 миллиард сўмлик шартномалар имзоланди. Бундан ташқари 20 тур янги маҳсулотни ишлаб чишқариш бўйича келишув имзоланди.\nТадбирда вилоят ҳокими О.Оллаберганов иштирок этди.\nСаноат ярмаркаси ва кооперация биржаси очилишига бағишланган тантанали маросимда Ўзбекистон Республикаси Бош вазирининг ўринбосари, Республика хотин-қизлар қўмитаси раиси Ф.Акбарова қатнашди ва сўзга чиқди.


Расмий билдириш. “ЎЗБЕККОНЦЕРТ” ДАВЛАТ МУАССАСАСИНИНГ ЖАҲОНГИР ОТАЖОНОВГА ҲЕЧ ҚАНДАЙ ЭЪТИРОЗИ ЙЎҚ! - «Ўзбекконцерт» давлат муассасаси\nРасмий билдириш. “ЎЗБЕККОНЦЕРТ” ДАВЛАТ МУАССАСАСИНИНГ ЖАҲОНГИР ОТАЖОНОВГА ҲЕЧ ҚАНДАЙ ЭЪТИРОЗИ ЙЎҚ!\nБу борада “Ўзбекконцерт” давлат муассасаси Ўзбекистон Республикаси Вазирлар Маҳкамасининг 2015 йил 9 декабрдаги 354-сон Қарорига асосан Атажанов Жаҳонгир Сапарбаевич номига берилган лицензия амал қилиш муддати 2019 йилнинг 28 май куни тугаганлиги боис, рейтингнинг 2-гуруҳи бўйича давлат бюджетига йиллик 19867540 сўм миқдоридаги давлат божи тўловларини ҳамда хонанданинг ижодий гуруҳ аъзоларига яъни созандаларига (жами 7 нафар) лицензиялари учун ҳар бирига алоҳида йиллик 8109200 сўмдан жами 76631940 сўм миқдоридаги тўловларни (ушбу тўлов суммаси созандалар сонидан келиб чиқиб ўзгариши мумкин) 3 кун муддат ичида тўлаши кераклигини маълум қилади.\nШундан сўнг унинг фаолияти яна қонуний равишда давом этаверади, акс ҳолда унинг концерт дастурлари бекор қилинади. “Ўзбекконцерт” давлат муассасаси ҳамда раҳбариятининг хонандага нисбатан ҳеч қандай эътирози йўқ ва бу масала у билан тарқалган баҳсли мунозараларга ҳам алоқадор эмас!\nХонандалар Жаҳонгир Отажонов ва Абдулла Қурбоновлар борасида юзага келган вазият хонанда Абдулла Қурбоновнинг сафардан қайтиши билан белгиланган тартибда кўриб чиқилади. Бундан ташқари “Ўзбекконцерт” давлат муассасаси хонанда Жаҳонгир Отажоновга муборак Рўзаи Рамазон ойида ижтимоий тармоқларда ножўя хатти-ҳаракатлар билан санъаткорлар ўртасида низо келтириб чиқаришга сабаб бўлувчи масхаромуз видеоларни тарқатмаслигини сўрайди.\nШу ўринда “Ўзбекконцерт” ДМ барча хонандаларни ҳам Муассаса билан очиқ мулоқот қилмай туриб, ижтимоий тармоқларда турли ноўрин, ножўя ва асоссиз гап-сўзларни тарқатмасликлари тўғрисида огоҳлантиради.


Токио Олимпиадасида спортчилар сони камайтирилмайди\nТокио-2020 Ташкилий қўмитаси коронавирус пандемиясига қарамасдан мусобақаларда иштирок этадиган спортчилар сонини камайтириш режалари йўқлигини маълум қилди.\n“Спортчилар сони қисқартирилмайди. Уларнинг сони аввалдагидек бўлади. Аммо биз Олимпия қишлоғи – Токиода энг хавфсиз жой эканлигига ишончимиз комил бўлиши керак”, – деб баёнот берди Халқаро олимпия қўмитасининг вице-президенти Жон Коутс.\nТокио-2020 Олимпиадасида тахминан 11 минг, Паралимпия ўйинларида эса 4,4 минг нафарга яқин спортчи иштирок этиши керак.\nШу ҳафтада Халқаро Олимпия қўмитаси президенти Томас Бах бошчилигидаги делегация Токиода бўлди. ХОҚ раҳбарининг фикрича, ўша пайтга келиб коронавирусга қарши вакцинани ишлатиш имконияти бўлса, Халқаро олимпия қўмитаси спортчиларни Олимпиададан олдин вакцинация қилиш билан боғлиқ харажатларни ўз зиммасига олиш ниятида эканлигини билдирди. У, шунингдек спортчиларнинг вакцина билан эмланиши Олимпиадада иштирок этишларининг мажбурий шарти бўлмаслигини ҳам таъкидлади.\nUFF.uz Спорт Олимпиада\nЭлнур Абдураимов – Токио-2020 Олимпия ўйинларининг навбатдаги лицензиати\nКун тарихи: Сидней-2000 Олимпия ўйинлари бошланганига 20 йил бўлди


Huawei бирданига учта ромсиз фаблет чиқармоқчи - Terabayt.Uz\nHuawei бирданига учта ромсиз фаблет чиқармоқчи\nХитойда Huawei’нинг Honor суббрендига мансуб учта смартфон сертификатлашга топширилган. Бу ҳақда GizmoChina нашри хабар бермоқда.\nМазкур қурилмалар BKL-AL00, TL00 ва AL20 рақамлари билан белгиланган. Кузатувчиларнинг фикрича, бозорга улар кучли Honor V10 фаблетининг турли модификациялари тарзида тақдим этилади.\nУшбу учта талқиннинг ўзаро фарқлари ҳозирча маълум эмас, аммо уларнинг барчасига хос бўлган умумий хусусиятлар ҳақида маълумотлар бор. Айтилишича, уларга Huawei’нинг Kirin 970 процессори қўйилади. 10 нанометрли технологик жараёнда ишловчи ушбу чип 2,4 ГГц такт частотасига эга тўртта ARM Cortex-A73 ҳамда 1,8 ГГц частотали тўртта ARM Cortex-A53 ядроларини ўз ичига олади. Шунингдек, унда Mali-G72 MP12 русумли график контроллер ҳамда LTE Category 18 модеми ҳам мавжуд.\nHonor V10 смартфонлари диагонали 5,99 дюймга тенг бўлган FHD+ форматли дисплей билан жиҳозланади. Унинг пикселлар сиғими 2160×1080 нуқтани, экран томонларининг ўзаро нисбати эса 18:9 (ёки 2:1)ни ташкил этади.\nФаблетнинг тезкор хотираси 6 гигабайтга тенглиги айтиляпти. Унинг модификацияларидан бири 64, яна биттаси эса 128 гигабайт ҳажмли флеш-модулга эга бўлади.\nЯнги смартфонларнинг корпуси орқа панелида қўшалоқ камера жойлашган, улар 20 ва 12 мегапикселли сенсорлардан иборат. Селфи-камеранинг сиғими эса 8 мегапикселга тенг.\nHuawei бу фаблетларнинг корпусини металл ром билан ўраб, олд ва орқа томонини шиша панеллар билан қопламоқчи. Honor V10 гаджетлари Android 8.0 Oreo операцион тизим талқини бошқаруви остида ишлайди.\nЯнги қурилмалар шу йилнинг 5 декабрида Лондонда бўлиб ўтадиган махсус тадбирда тақдим этилади. Фаблетнинг нархи 420 АҚШ доллари бўлиши айтилмоқда.\nПойтахтимиздаги «Малика» савдо мажмуасида пластикка сотилаётган Huawei смартфонларининг сўмдаги нархлари билан эса мана бу ерда танишиш имкони мавжуд.\n#Huawei #андроид смартфон #фаблет #хабарлар #Honor V10


Бекободлик шахс хотинига 6 маротаба ош пичоғи билан зарба берди\n11:45 / 20.08.2017\nБекобод туманида хотинига пичоқ уриб, ўлдиришга уринган эркак қўлга олинди, деб хабар бермоқда Тошкент вилояти ИИБ.\nМаълум бўлишича, 16 август куни соат 17.30 ларда, Бекобод туманида яшовчи 1977 йилда туғилган Рустам Пайзиев (исм-фамилияси ўзгартирилган) уйида ўзаро жанжаллашиб, хотини, уй бекаси, 1982 йилда туғилган Гулнора Пайзиевани қорин қисмига 6 маротаба ёғоч сопли ош пичоғи билан уриб, тан жароҳати етказган. Натижада жабрланувчи тан жарохати олиб шифохонага ётқизилган.\nЮқоридаги ҳолат юзасидан Рустам Пайзиев ушланди, ҳолат юзасидан унга нисбатан Ўзбекистон Республикаси Жиноят Кодексининг қасддан одам ўлдиришга суиқасд қилганлиги учун жиноят иши қўзғатилди. Ашёвий далил сифатида воқеа жойидан 1 дона ош пичоғи олинди.\nпичоқ Бекобод жиноят


Тошкентлик аёл 8 ой давомида яшириб келган "Ласетти" топилди\nЖами овоз: 453 та.\nАвто / Кирманг / Жиноят / Юртимизда\nЖиноят ишлари бўйича Олмазор туман судининг 30.08.2018 йилдаги ижро ҳужжатига асосан қарздор З.Султоновадан ундирувчи И.Тохиржоновга Ласетти русумли 01 К 164 QA давлат белгили автомашинани қайтариш белгиланган.\nДавлат ижрочиси томонидан белгиланган ихтиёрий муддат давомида қарздор З.Султонова Ласетти автомашинасини топширишни хоҳламасдан беркитиб қўйган. Шунга кўра, давлат ижрочиси 27.09.2018 йилда автомашинага нисбатан қидирув эълон қилган.\nҚарангки, 8 ой деганда қарздор З.Султонова яшириб келган автомашина Бюронинг ахборот таъминоти ва қидирув гуруҳи ходимлари томонидан топилди ва ундирувчи И.Тохиржоновга топширилган.\nШу каби, биргина Қўқон шаҳар бўлими ходимлари томонидан ўндан ортиқ транспорт воситалари қарздорлар яшириб қўйган жойлардан топилиб, ижрога қаратилган.\nКиритилди: 18:09 12.06.2019. Ўқилди: 2026 марта. Фикрлар сони: 0 та.


Арнасой туман ҳокими туманидаги ишга туширилиши режалаштирилган янги лойиҳалар билан танишди » Арнасой тумани ҳокимлиги расмий сайти\nАрнасой тумани ҳокимлиги » Янгиликлар » Арнасой туман ҳокими туманидаги ишга туширилиши режалаштирилган янги лойиҳалар билан танишди\nАрнасой туман ҳокими 1-сектор раҳбари Хуршид Алимарданов Зарафшон ва Янгибўстон маҳалларидаги инвестиция лойиҳаси доирасида барпо этилаётган объектлар иш жараёни билан яқиндан танишди.\nДастлаб, Янгибўстон МФЙ худудидаги "TOJMAHAL 999" оилавий кичик корхонаси томонидан тўйхона, умумий овқатланиш ва маиший хизмат кўрсатиш ҳамда савдо дўконида амалга оширилаётган ишларни кўздан кечирди.\nЎрганиш жараёнида “Тожмахал 999” оилавий кичик корхонаси рахбари Халилов Халилбой мавжуд барпо этилаётган объектларнинг жами инвестиция миқдори 2000,0 млн. сўм бўлиб, 2022 йилнинг июл ойида ишга туширилиб, 20 та иш ўрин яратилишини қайд этиб ўтди. Ташриф давомида худуддаги туман қишлоқ хўжалиги химиясига қарашли ошхона биносида ҳам бўлиб олиб борилаётган қурилиш ишлари билан танишди.\nШунингдек Зарафшон маҳалла фуқаролари йиғинида ҳам "Ergasheva Komunaxon" МЧЖга тегишли тўйхона, умумий овқатланиш ва маиший хизмат биноларида қурилиш ишлари белгиланган муддат ичи ишга тушириши борасида кўрсатмалар тегишли бериб ўтилди. Ушбу худуддаги яна бир “Нон ифори” хусусий фирмасига тегишли бўлган Супермаркет биноси ва “Булифиш океан” МЧЖга тегишли бўлган Транспорт гаражи биносини ҳам кўздан кечирди.\nЎрганишлар давомида қурилиш объектларини қуришда сифатли қурилиш материалларидан фойдаланиш ва қурилиш ишларини ўз вақтида якунига етказиш бўйича мутасаддиларга топшириқ ва кўрсатмалар берилди.\nЧўлқуварда самарали ишлар амалга оширилмоқда


Ўзбекистон президенти Шавкат Мирзиёев парламентга мурожаат қилмоқда - Тошкент, 2020 йил 29 декабри (president.uz фотоси)\nПрезидент Мирзиёев 29 декабрь куни Олий Мажлисга ва Ўзбекистон халқига қилган мурожаатида нефть-газ ва энергетика соҳаларидаги ислоҳотларни ва бошланган йирик лойиҳаларни якунига етказиш лозимлигини айтиб, бу йўналишда қилинадиган ишларни санаб ўтди.\nЎзбекистон ҳукуматининг икки собиқ мулозими мурожаатнинг айнан шу қисмини шарҳлар экан, уни юқори баҳолади.\nБироқ айни пайтда, уларнинг фикрича, Президент айтаётган ишларни амалга ошириш учун бир қатор қонунларни, ҳукумат қарорларини бекор қилиш, баъзиларига, ҳатто Конституцияга ўзгартиш киритиш лозим.\nДавлат раҳбари Олий Мажлисга ва Ўзбекистон халқига қилган мурожаати давомида “иқтисодий фаоллик ва аҳоли даромадлари ўсгани сайин энергия ресурсларига бўлган талаб ортиб боради” деди.\nКейинги йилларда Ўзбекистонда энергия ресурсларига бўлган талаб ортгандан-ортиб, қондирилмаётгани кўз юмиб бўлмайдиган ҳақиқатдир.\nПрезидентга кўра, “2021 йилда давлат ва хусусий электр станциялари, ҳамда истеъмолчилар ўртасида электр энергияси улгуржи бозорини шакллантириш бошланади”.\nДавлат раҳбарининг айтишича, шунингдек, табиий газ таъминотида монополия бекор қилинади, бозор механизмлари жорий этилади.\nШавкат Мирзиёевга кўра, ишлаб чиқарувчи ва импортёрларга биржа орқали табиий газни сотиш, улгуржи истеъмолчилар эса газни сотиб олиш ҳуқуқига эга бўлади. “Ўзтрансгаз” компанияси газни транспортировка қилади холос.\nОзодлик Президентнинг бу баёнотларини шарҳлаб беришни сўраб, Ўзбекистон ҳукуматининг икки собиқ мулозимига мурожаат қилди.\nХусусий электр станциялари ҳақида\nПрезидент ўз мурожаатида “хусусий электр станциялари” деган иборани ишлатиши хусусий шахсларга мини-ГЭСлар қуришга изн берилганига оид ўтган йилги хабарларни эслатди.\nБироқ “Ўзбекнефтгаз” компанияси собиқ раҳбари Анвармирзо Ҳусаиновнинг айтишича, ҳозирча росмана хусусий электр станциялари мавжудлиги тўғрисида гапиришга эрта.\nЎз вақтида қонунлар ва ҳукумат қарорлари билан хусусий шаклда электр энергияси ишлаб чиқариш ман қилинган, жазо чоралари белгиланган.\n“Ўз вақтида қонунлар ва ҳукумат қарорлари билан хусусий шаклда электр энергияси ишлаб чиқариш ман қилинган, жазо чоралари белгиланган. Монополиялар манфаатлари қаттиқ ҳимоя қилинган. Президентнинг бу тезиси хусусий электр станциялари яратилишига йўл очади. Бу ишни қила оладиган бойларимиз, сармоядорлар бор ва улар тайёр. Масалан, нархи 30 миллион долларлик иссиқхоналар бор. Бундай корхоналар эгалари ўзларининг мини электр станциялари бўлишини албатта истайди”.\nЎзбекистон ҳукуматининг собиқ мулозими, иқтисодчи олим Сапарбой Жубаевнинг фикрича, масалага формал ёндошилса, Ўзбекистонда хусусий электр станциялар бор дейиш ҳам мумкин. Катта электр станциялари мулкчилик шаклига шаклига кўра, акциядорлик жамиятлари, яъни хусусий. Лекин бу корхоналар акцияларининг назорат пакети давлатнинг қўлида. Демак, буларни хусусий деб бўлмайди.\nЭлектр энергияси улгуржи бозори ҳақида\nПрезидент ўз мурожаатида “электр энергияси улгуржи бозорини шакллантириш бошланади” деди.\nАнвармирзо Ҳусаинов бу қандай бозор эканлигини тушунтирар экан, бундай деди:\n“Бугунги кунда бизда бу соҳада вертикал монополия шаклланган. Электр энергиясини ишлаб чиқариш, уни истеъмолчига етказиб бериш, улгуржи ва чакана савдосини ташкил қилиш масалаларининг барчаси монополист “Ўзбекэнерго”га бериб қўйилган. Бундан буён эса, энергияни бозорда, биржада сотиш ташкил қилиниши мумкин. Шунда электр энергияси бозори пайдо бўлади. Бу бозорга эндиликда пайдо бўладиган хусусий мини- электр станциялар эгалари ҳам иштирокчи бўлиб кириши, энергияни сотиши мумкин. Энг муҳими - бу масалада рақобатга йўл қўйиб бериш керак”.\nСапарбой Жубаев электр энергияси улгуржи бозори нималигини қўшни Қозоғистон мисолида тушунтирди:\n“Масалан, Қозоғистонда ҳар бир шаҳар, ҳар бир туманда электр энергияси сотадиган компаниялар мавжуд. Булар энергияни улгуржи бозордан сотиб олади. Электр линиялари биттаку, мана шундай шароитда қандай қилиб электр тармоқлари корхоналаридан ташқари яна бошқа компаниялар пайдо бўлиши мумкин, деган савол пайдо бўлиши табиий. Янги компаниялар хизмат кўрсатиш учун маҳаллаларни, корхоналарни бўлиб олиши мумкин. Ва бундай компаниялар вилоят ёки мамлакат миқёсидаги бозорга чиқиб, ўз истеъмолчилари учун энергия сотиб олиши мумкин”.\nСуюлтирилган газ бозори ҳақида\nПрезидент ўз мурожаатида “суюлтирилган газ бозорида хусусий сектор иштирокини кенгайтириш мақсадида унинг импортига ўрнатилган божлар бекор қилинади” деди.\nАнвармирзо Ҳусаинов бу режани олқишлар экан, бундай деди:\nШу пайтгача биз ўз монополистларимиз ҳимоя қилиб, Туркманистондан суюлтирилган газ сотиб олмай келдик.\n“Бу жуда ажойиб ечимдир. Ёнгинамизда Турманистон турибди. Бу мамлакатда суюлтирилган газ ишлаб чиқариш жуда яхши йўлга қўйилган. Шу пайтгача биз ўз монополистларимиз ҳимоя қилиб, Туркманистондан суюлтирилган газ сотиб олмай келдик. Импорт учун бож ставкалари жуда юқори ўрнатилган эди”.\n“Ўзбекнефтгаз” компанияси собиқ раҳбарининг айтишича, 90-йилларда Ўзбекистон Россиядан йилига 150 минг тонна суюлтирилган газ сотиб олган:\n“Мен ўзим шуғулланганман бу иш билан. Эндиликда бож бекор қилинадиган бўлса, газ импорти билан шуғулланадиганлар жуда тез пайдо бўлади. Фақат бу жойда бир нарсани аниқ-тиниқ белгилаб қўйиш керак: суюлтирилган газ импортини бождан озод қилиш режими неча йил давом этади? 10 йилми, 15 йилми – давлат шуни эълон қилиб, кафолатини ҳам бериши керак. Шунда одамлар ишонч билан соҳага сармоя ётқизишни бошлайди”.\nСапарбой Жубаев ҳам суюлтирилган газ импортини бождан озод қилиш ғоясини қўллаб-қувватлашини билдираркан, деди:\n“Бу яхши таклиф. Агар шундай қилинса, аҳолини суюлтирилган газ билан таъминлаш масаласи тубдан ўзгариши мумкин. Кўпқаватли уйлар яқинида газсақлагичлар қуриб, уйларда ҳануз сақланиб қолган қувурлар орқали етказиб бериш мумкин”.\nПрезидент режалари амалга ошмай қолиши ҳам мумкин ёки Каримов даврига экскурс\nЎзбекистон ҳукуматининг собиқ мулозими Сапарбой Жубаев бундан 21 йил муқаддам ҳам Шавкат Мирзиёевнинг бугунги режаларидай режалар тузилганини эсларкан, бундай деди:\n1 йил олдин белгиланган чора-тадбирлар амалга оширилганда эди, тўғрироғи, амалга оширишга имкон берадиган шароит яратилганда эди, Ўзбекистон кейинги йиллардаги энергетик бўҳронга юз тутмаган бўлар эди.\n“Бу масалани Ислом Каримов ҳам 1999 йилда кўтарган эди. Хорижий инвесторларни жалб этиш, технологияларни алмаштириш тўғрисида катта тадбирлар режалаштирилган, бироқ у вақтдаги вазият бошқача эди ва шунинг учун Ўзбекистонга ҳеч қандай хорижий инвестор келмаган. Агар ўша 21 йил олдин белгиланган чора-тадбирлар амалга оширилганда эди, тўғрироғи, амалга оширишга имкон берадиган шароит яратилганда эди, Ўзбекистон кейинги йиллардаги энергетик бўҳронга юз тутмаган бўлар эди”.\nИслом Каримов давридаги хато такрорланмаслиги, нефть-газ ва энергетика соҳаларида Шавкат Мирзиёев айтаётган ислоҳотларни якунига етказиш учун иккала экспертнинг фикрича...\n“Қонунлар ўзгартирилиши керак”\nАнвармирзо Ҳусаинов бу соҳани ислоҳ қилиш тўғрисида хатлар билан мурожаат қилган бир мутахассис сифатида Президент айтаётган таклифлардан жуда хурсанд бўлганини таъкидлар экан, деди:\nБу таклифларни амалга ошириш учун қатор қонунларга, ҳукуматнинг қатор қарорларига ўзгартиш киритиш, баъзиларини эса, бекор қилиш керак бўлади.\n“Президент айтган режалар биз анчадан буён кутган таклифлардир. Лекин бу таклифларни амалга ошириш учун қатор қонунларга, ҳукуматнинг қатор қарорларига ўзгартиш киритиш, баъзиларини эса, бекор қилиш керак бўлади. “Ўзбекэнерго”, “Ўзтрансгаз” каби компаниялар қонунлар, қонуности меъёрлари, қарорлар билан ҳимояланган монополиялардир. Бу компаниялар ҳам ишлаб чиқарувчи, ҳам сотувчи эди. Президент “Ўзтрансгаз” энди фақат етказиб бериш билан шуғулланади деди ва бу тўғри қарордир”.\nСапарбой Жубаевнинг фикрича ҳам нефть-газ ва энергетика соҳаларидаги ислоҳотларни якунига етказиш учун қонунларни ислоҳ қилиб олиш зарур:\nҲокимлар ҳеч бир ишлаб чиқарувчи субъектнинг ишига аралашмаслиги керак. У ёки бу қонун у ёқда турсин, Конституцияни ўзгартириш керак.\nҚўқонда аёллар йўлни тўсгани ортидан маҳаллага арзон кўмир ва суюлтирилган газ етказиб берилди\nБир сутка электрсиз яшашга мажбур бўлган музработликлар исён кўтарди (ВИДЕО)\nЭлектр энергиясидан қарз Ўзбекистон бўйлаб 3500000000000 сўмга етди


Самарқандлик тадбиркор Умар Ражабов 11 йилга қамалди — Sof.uz\n5.09 17:57 58 Жамият\nСамарқандлик йирик тадбиркор, “Умар” қурилиш компанияси раҳбари Умар Ражабов фирибгарликда айбланиб 11 йилга қамалди, деб хабар қилмоқла “Самаркандский вестник” нашри.\n“Бугун қурилиш компанияси раҳбари Умар Раджабов ва унинг уч нафар ёрдамчиларига суд ҳукми ўқилди. У. Ражабов 11 йилга, унинг ўғли Руслан Раджабов 8,5 йилга, Ш. Облоқулов – 10 йилга, А. Одилов 9 йилга озодликдан маҳрум этилди. Суд қарорига асосан уларнинг мулки жабрланган фуқаролар фойдасига мусодара қилинади”, - дейилган хабарда.\nЭслатиб ўтамиз, “Умар” қурилиш компанияси қурган уйлар атрофидаги можаролар 2 йилдан буён давом этаётган эди. Маълумотларга кўра, улар рухсатнома олмасдан туриб уй-жойлар қуришни бошлаган ва бўлажак харидорлардан 900 миллион сўмдан ортиқ нақд пул маблағ йиғиб олган. Ушбу ҳолат юзасидан Умар Ражабов ва унинг ҳамкорлари Ўзбекистон Жиноят Кодексининг 168-моддаси 3, 4-бандларида (фирибгарлик) кўзда тутилган жиноятда айбланиб 2019 йилнинг феврал ойида ҳибсга олинган эди.\nКеча, 12:00 2143\nКеча, 13:02 1766\n5.08 17:52 319 Иқтисод\n1.08 19:01 885 Жамият\nСамарқанддаги ЙТҲда икки киши ҳалок бўлди\n20.07 16:20 381 Ўзбекистон


Тасаввуф ва Навоий шеърияти муносабатига доир\nHome icon Бош саҳифа»Кутубхона»Мақолалар»Тасаввуф ва Навоий шеърияти муносабатига доир\nТарихдан маълумки, тасаввуф бизнинг адабиётимиз, санъатимиз ва мусиқамиз тараққиётига алоҳида таъсир ўтказган таълимотдир. Шунингдек, тасаввуфнинг шахс тарбияси ва камолоти жабҳасидаги хизматлари ҳам кўп жиҳатдан ибратли эрур. Покистоннинг файласуф шоири Муҳаммад Иқбол таъкидлаганидек. “Ихлосли ва ҳақиқий моҳиятга эга бир жараён бўлган тасаввуф муассасасининг юзага чиқиши, ҳеч шубҳа йўқки, мусулмонликда диний тажрибанинг такомили ва тўғри тараққий топишида муҳим омил бўлган” . Шу боисдан ҳам “мутасаввифларнинг метафизик қарашлари бизнинг тушунча ҳаётимизда янгилик ва юксалиш манбаи эканлиги эътибори ила бағоят фойдалидирки, уларни ўзимизнинг қарашларимиз билан муқояса қилиб яхши натижаларга эришишимиз мумкин” .\nДарҳақиқат, тасаввуф аҳлининг ташқи дунё билан ички дунёни ажратмаслик, ахлоқ, қалб ва руҳ тарбияси орқали инсонда қудратли бирлик туйғусини яратиш тажрибалари ҳамма замонлар учун ибратли.\nТасаввуф ва тариқатлар тарихига чуқурроқ назар ташланса, тасаввуфнинг бошқа дин ва ҳар турли ноқис фалсафий оқимлар таъсиридан холи, соғлом ва илғор фикрларга тўла таянган даври - илк сўфийлар даври эканлиги равшанлашади. Араб олими Абдуқодир Маҳмудга кўра бутун тарих мобайнида юзага чиққан тасаввуфий ҳаракатлар учга ажралади:\n1. Салафий тасаввуф. 2. Сунний тасаввуф. 3. Фалсафий тасаввуф.\nСалафий тасаввуф Муқотил б. Сулаймон (вафоти 150/767) билан бошланиб, Имом Малик (вафоти 179/795) томонидан юқори чўққисига кўтарилган. Сунний тасаввуф аҳли байт ва Жаъфар Содиқ (а. 148/765) воситасида юзага чиққан. Ҳорис Муҳосибий (в. 243/857) ва Жунайд Бағдодий (в. 297/909) ила шаклланган. Имом Ғаззолий (в. 505/1111) уни такомилга эриштирган. Ғарб фалсафаси ва шиа - ботиний қарашларга ўрин берган фалсафий тасаввуфнинг туғилиши ва равнақи Сухравардий Мақтул (в. 587/1191), Ибн Арабий каби мутасаввиф ҳамда олимларнинг номлари билан боғлиқ. Бу ҳаракатлар, ҳеч шубҳасизки, бир-биридан фарқланадиган, айни пайтда бир-бирини инкор айлайдиган нуқтаи назар ва тушунчаларга ҳам эрк берган. Натижада тасаввуф ва тариқатлар фикрий ихтилоф, амалий инкор ва нуфуз талашувлар майдонига айланган. Сунний тасаввуфга қарши шиддатли кураш авж олдирилган. Сунний тасаввуф тарихи ва ҳақиқатлари мукаммал бир тарзда ёритилган “Таъарруф” китобининг муаллифи Калобозий ёзади: “Ниҳоят тасаввуфдан маъно кетди, исм қолди. Ҳақиқат пинҳон бўлди, шакл зоҳирга чиқди... Тасаввуфни қабул қилганликларини тилларида иқрор этганлар, хулқ-атворлари ва амаллари билан бу йўлни инкор этдилар. Тасаввуфни халққа тушинтириш ҳолатидагилар бу йўлнинг ҳақиқий моҳиятини яшириб, тасаввуфга алоқаси йўқ нарсаларни тасаввуфга киритдилар ва унга нисбат бердилар. Шу тарзда бу йўлдаги ҳақ нарса ботил ўлароқ кўрсатилди...”.\nБундай шароитда тасаввуф тўғрисида холис сўзлаш, унинг ҳақиқатларини асл ҳолида халққа тушунтириш ёки тарғиб қилиш албатта мумкин эмас. Оқибатда тасаввуфга нисбатан нафрат уйғонди. Лекин ҳеч қандай душманлик ва ғаразли ҳаракатлар моҳияти соф, ҳақиқатлари инсон камолотига қаратилган тасаввуф ҳаракатини тўхтата олмади. Санъат, шеърият, мусиқа тасаввуфга қанот бағишлади.\nШуни унутмаслик керакки, тасаввуф қанчалик мураккаб бўлса, шунчалик зиддиятли, баъзан оқ билан қорани ажратишга унча имкон бермайдиган бир таълимотдир. Шу боис баъзилар уни кашфу каромат сотиш деб англашса, айримлар аҳвол ва муроқаба билан чекланувчи бир “илм” деб билишган. Бир қисм одамларнинг тасаввурида тасаввуф қандайдир хусусий одат ва тақлид иши бўлса, бошқа бировлар унга тараққиёт учун зарарли ва жамият ҳаётидан узоқлашувга чорловчи узлатпарастлик деб қарашган. Тасаввуф деганда сир ва ғайб олами билан алоқани англовчилар ҳам кам бўлмаган. Маълум бир гуруҳ кишилар эса ваҳдати вужуд ва ваҳдати шуҳуд назариялари билан фалсафий рангга бўянган тушунчаларни қабул қилиб, чинакам тасаввуф ана шудир, деган қатъий хулосада туриб олишган. Ҳолбуки, чинакам тасаввуф, Шарқнинг кўп буюк санъаткорлари қатори Алишер Навоийнинг ҳам диққат-эътиборини ўзига қаратган тасаввуф мутлақо бошқадир. У ишқ, маърифат, руҳоният тасаввуфи, том маъноси ила комиллик тариқидир.\nАйрим тасаввуфшунослар сўфийликни уч жабҳада тадқиқ этишни тавсия қилишган. Шулардан бири - таассурий-руҳий тасаввуф. Бу ишқ ва жазбага таяниш тажрибаси бўлиб, алоҳида нуфузга эга. Чунки шайтон ҳам бир замонлар солик бўлган, бироқ ҳеч вақт муҳаббат ва ишқ ҳиссиётларига соҳиб бўлмаган экан. Демак, жазба ила ёниб ишқ асирига айланганда у йўлдан озиб, абадий лаънатга учрамасди. Зеро, ич туйғулари ишқдан бегона соликнинг йўли ҳамиша таҳликали. Тасаввуфнинг энг катта хизмати ҳам ишқни инсон ҳаётининг туб асоси ва руҳониятининг нури деб эътироф этганлигидир. Алишер Навоийга кўра ҳам агар кўнгилда ишқ оташи ёнмаса, кофирлик билан мусулмонликда фарқ қолмайди. Ишқ бўлмаса, мусулмонлик ҳам, зуҳду тақво ҳам қуруқ даъводир:\nХуллас, ишқ ва комиллик моҳияти тасаввуфдан четга сурилди дейлик. Тасаввуф Навоий учун тириклик, гўзаллик, боқийлик руҳини бой берарди. Тасаввур этингки, тасаввуфда маърифат ва тафаккур завқи бўлмаган. Навоий бундай тасаввуфга яқин ҳам бормаган бўларди. Инсон руҳининг сир-асрорларини кашф қилишда Навоий тасаввуфдан кўп нарса ўрганган. Бу ҳақиқатга тўла иқрор бўлиш учун, ҳеч бўлмаганда. Навоий ўқиган тасаввуфга доир илмий, тарихий, адабий манбаларнинг маълум бир қисми билан топишмоқ лозим.\n“Хамсат ул-мутаҳаййирин” хотимасида Навоий устози Абдураҳмон Жомий хизматида “таълим ва истифода” юзидан ўқиган ўндан зиёд китоб рўйхатини келтирадики, уларнинг аксарияти тасаввуф ҳақида. Булар: “суфия машойих истилохила битилган” “Лавоеҳ” ва “Лавомеъ”, “Шарҳи рубоиёт”, “Нафаҳот ул-унс”, Хожа Муҳаммад Порсонинг “Қудсия”си, Хожа Абдуллоҳ Ансорийнинг “Илоҳийнома”си ва б. Мана ўша хотимадан бир парча: “Яна ҳазрати шайх-ул машойих фахр ул-миллатвад-дин Ироқийнинг “Ламаот”идурким, Ҳазрати Махдум ул китобни бу фақирға сабақ айтурда айтур эрдиларким, “Бу китобни нодон ва беандом таврлиғ ва номаҳвор равишлиқ элининг кўпроқ машғуллиқ қилғони хавос аҳлида бадном қилғон эрмишким, баъзи ўқимас эрмишлар. Бу жиҳатдин бу китобнинг хўблуқлари яшурун қолғон эрмиш”. Асру изҳор хушҳоллик ва сурур қилурлар эрди, шарҳ битмагига доғи бу боис бўлди”. Шунингдек, Навоий Ҳужвирий, Имом Қушайрий, Сухравардий, Имом Ғаззолий, Ибн Арабий каби ислом алломаларининг асарларини ҳам пухта билган. Навоийнинг тасаввуф билан алоқасини белгилашда бундай фактларга жиддий қараш керак. Навоийшуносликда худди шу жиҳат етарли даражада инобатга олинганича йўқ.\nНавоий ижодиётининг тасаввуф билан боғланишларини исботлашга ташқаридан “далил” ахтаришга эҳтиёж йўқ: улар шоир ижодиётининг ўзида мавжуд.\nМаълумки, Вақт – бу ортда қолган ўтмиш елдай илгарилаётган замон ва ҳар турли орзу-умидлар ила олдинга чорлайдиган келажак. Давр, замон ва тарих Вақтнинг энг катта ўлчамларидир. Лаҳзалар соатларга, соатлар кунларга, кунлар ой ва йилларга айланаркан, уларнинг ҳаракат тарзида тўхташ эмас, эврилиш ҳосил бўлади. Лаҳза мазмуни ва кучини англай олмаган, умр лаҳзалари ҳодиса даражасига юксалишини билмаган инсон ҳеч пайт соат, кун ёки йил зиёси ила кўнгилни мунаввар эта олмайди. Зеро, Вақт мазмуни ва сири ташқи бирликда эмас, Шахснинг руҳи ва дилида яширинган. Вақт туйғуси, вақт маърифати – барча маърифат ва самовий туйғуларнинг тамали эрур.\nИнсон умри Вақтнинг бир қисми ва парчаси. Вақт аслида ибтидо ва интиҳоси номаълум сўнгсизлик демак. Дунёдаги деярли барча мавжудлик шу сўнгсизликка тобе, унинг муросасиз ҳукмига таслим. Чуқурроқ мушоҳада этилса, вақт чегараси, вақт бирлиги, вақт мезони деган тушунчалар ҳеч пайт одамга тўла-тўкис қувонч бермайди. Вақт учқурлиги ва тасарруфи ҳақида ўйлар экан, ҳатто энг калтафаҳм кимса қалбида ҳам бир маҳзунлик пайдо бўлади. У истасин, истамасин, шахсий ҳаёт маънисини ғалат англаганлигидан, ички ёлғон ва такаббурлигидан, зоҳирпарастлик ва тафаккур маҳдудлигидан, албатта,ҳижолат чекади. Ўзликни идрок қилиш ва ўзлик тўғрисидаги нотўғри қарашлардан қутилиш кўпинча ана шундан бошланади. Тақдирдан шафқат ва мурувват тилаш мумкин. Бироқ Вақтдан шафқат ва мрувват тилаб бўлмайди. Шарқ алломалари Вақтни кескир қиличга ўхшатишган. Бу “қилич”дан ўзингизни қанча кўпроқ муҳофаза этсангиз, ақл таҳликага ўшанча ортиқроқ ён беради, риё, қўрқув ва мунофиқлик ботқоғига ботиш хавфи ўшанча кучаяди. Ва булар охир-оқибатда қалб таназзулига сабаб бўлади.\nВақтга фақат маънавий-руҳий ҳаракат ва маърифий фаолият ила юзлашиш лозим. Хуллас, Вақт олдидаги масъуллик у билан алоқа ўрнатишнинг ўзига хос “мақом”ларини эгаллашни талаб қилади. Шу маънода тасаввуф аҳлининг фикр-қарашлари ва ҳаётий тажрибалари жуда ибратли. Ибратлиси шундаки, улар вақтнинг энг “кичик” бирлиги ҳисобланмиш дам ва лаҳзанинг мазмунига алоҳида аҳамият бергандирлар. Шарқнинг кўп буюк санъаткорлари сингари Алишер Навоийнинг Вақтга доир қарашлари, муносабат тарзи ва ундан кўзда тутган мақсадлари ҳам тасаввуф маслаги билан чуқур алоқадордир.\nАбул Муҳсин Муҳаммад Боқир асарида Ҳазрати Баҳоуддин Нақшбанднинг шундай фикрлари келтирилган: “Нафасни зое кетишга йўл қўйманг ва бундан эҳтиёт бўлинг: “Ман заййиъа вақтаҳу фа вақтаҳу мақтун” – “Ким вақтни зое қилса, бас, у вақт душманидур”. Ва уни идрок қилишга интилиш лозим. Айтдиларки, ҳар ким ўз вақтидаги вазифасини адо қилиш билан машғул бўлса, уни “соҳибъул вақт” – “вақт соҳиби” дейдилар… Бу вақт соҳиби вақтнинг тасарруфидан қутулган, балки уни ўз тасарруфигга олган бўлади, яъни ҳар бир вақтни энг муҳим ва авло ҳолга сарф этади. Уни “Абъул вақт солик” - “Вақт отаси бўлган солик”, дейдилар. “Ибнуъл вақт” – “Вақт ўғли” шундай соликки,ҳол унга ҳужм ва ғорат қилувчи тарзда рўй беради ва тасарруфи билан соликни ҳолатдан узоқлаштиради, ўз ҳукми остида бўйсундиради”.\nТасаввуф нуқаи назарида нафас уч маънони англатади: 1. Тирикликни таъминловчи нафас, яъни ҳаво; 2. Дам, фурсат, лаҳза; 3. Муршиддан етадиган файз ва ишқ ўтида ёнган қалбнинг фараҳланиши. “Рисолаи Кушайрий” муаллифининг таърифлашича, нафас соҳиби ҳол соҳибидан кўра нозиктаъб ва кўп покизадир. Вақт эса васл соҳибларига, ҳол руҳ соҳибларига, нафас эса сир соҳибларига хосдир. Демак, қалб соҳиблари вақтга, руҳ соҳиблари холларига, сир соҳиблари нафасга лоқайд бўлишлари мумкин эмас. Навоийнинг Вақт, Ҳол ва Нафас баҳсидаги анча-мунча фикр-туйғулари мана шу уч асосга таянади. Тасаввуфда Вақт – ўтмиш (мозий) билан келажак (мустақбал) ўртасидаги замон бирлиги ҳисобланади. Бу ҳақида Алишер Навоий “Маҳбуб ул-қулуб”да ёзади: “Ўтган рўзгор адамдур. Келмагандин сўз айтқон аҳли надамдур (пушаймон ва афсус этувчилар) ва ҳол муғтанамдур (ғаниматдур). Бир турк бу маънида дебдурким: “Дам бу дамдур”.\nМозию мустақбал аҳволин такаллум айла кам,\nНе учунким, дам бу дамдур, бу дамдур, бу дам”.\nНавоий “бир турк” деганда кимни назарда тутган – буни аниқ айтиш қийин. Лекин ўша турк Нажмиддин Кубронинг “Фавоихъ ул-жамол” номли рисоласидаги мана бу фикрлардан хабардор бўлган бўлиши керак: «Вақт кескир бир қиличдир. Агар кескир бўлмасайди, англаб, идрок этиб улгургунингча сени кутарди. Ҳолбуки, у кескир бир қилич ҳаракати ила ҳукмини адо айлар. Сўфий “Ибнуъл вақт” эрур. У кечмишга ҳам, келажакка ҳам боқмас. Чунки унинг мозий ёки мастақбалга кўз тикиши, айни дамдаги вақтини беҳудага сарф қилиши демакдир.. ”. Лекин шуни ҳам эсдан чиқармаслик керакки, айни дамдаги вақтини беҳуда сарф қилмаган киши ўтмишга қул бўлиб қолмаганидек, келажакдан ҳам бир хатар сезмайди. Шу боис Алишер Навоийнинг лирик қаҳрамони Вақт ҳақиқати ва шодликларини мозий ва келажакдан эмас, ҳассос ва нурли ирфоний маънилар қалбдан бош кўтарган “лаҳза”, “нафас”, “фурсат” ва “дам”лардан ахтаради. Унда ҳатто “харобот” орзуси ҳам “лаҳза” кайфияти ва ҳукмига тобедур:\nКел бир дам, эй ҳариф, харобот сориким,\nМай важҳидир бу хирқа била жилсонимиз.\nНавоий вақтнинг энг кичик бирлиги – “дам”, “лаҳза”, “фурсат”ларга шу даражада катта мазмун бағишлайдики, давр ва замоннинг ранжу қийноқларидан ўзни муҳофаза қилишда “Дам бу дамдур” тушунчаси гўё дахлсиз бир қалқон сифатида кўзга ташланади:\nКейинги сатрдаги “замонни хуш тут” – ўтаётган ҳар дамни хуш кечир, ҳар лаҳзанинг шукронаси билан яша, мазмунини ифодалайди. Зеро, ирфоний ҳаёт - илоҳий файз ва илҳом ҳадя этилажак ҳаётдурки, уни ғанимат тутмоқ керак:\nНе дамким ўтти, худ андин киши топмас нишон ҳаргиз.\nАлбатта умрнинг лаҳзасини ғанимат сезиб хуш ўтказиш – бу донолик ва донишмандликнинг асосий хусусиятларидан эрур. Умуман олганда, ушбу хусусият ва фазилат халқимиз дунёқараши учун хос бўлган. “Алпомиш” достонидаги қуйидаги сўзлар бунинг бир далили бўлмоғи мумкин:\nДам бу дамдур, ўзга дамни дам дема,\nБошинг эсон давлатингни кам дема.\nДарҳақиқат, инсоннинг боши омон, кўнгли хотиржам экан – бундан ортиқ давлат, бундан зиёд саодат йўқ. Ҳар нафаси, беҳуда ўтмаган ҳар дами учун у Оллоҳга ҳар қанча шукрона айтса арзийди. Лекин “Дам бу дамдур” ҳақиқати тасаввуфда нисбатан бошқача ва теранроқ мазмунга эга. Шунинг учун ҳам Навоий шеърларида бу ҳақиқатга қайта-қайта тўхталади ва уни гоҳ ахлоқий, гоҳ ишқий, гоҳ ирфоний-фалсафий оҳангларда талқин қилиб беради. “Ғаройиб ус-сиғар” девонидаги ғазаллардан биридаги мана бу мисраларда нафас олинаётган ҳар бир дамдан ғофил қолмаслик орифликнинг талаби ўлароқ таъкидланган:\nБу дамни ориф эсанг яхши тутки, жоҳил иши,\nЕтишмагангаву ўтганга қилу қол қўлғай.\nЯъни: мозий ўтди. Келажак ҳали илгарида. Айни фурсатдаги ҳолингни ғанимат билмасанг, бу қандай ҳол бўлади? Агар ориф эрсанг ҳар бир лаҳза ва нафасингни яхши қадрла, яхши ўтказ. Етиб келмагану ўтиб кетган ҳақида сўзлаш жоҳилнинг ишидир.\nМаърифат аҳлининг умумий иқрорига кўра руҳни уч нарса доимий равишда кучсизлантириб ғусса ва мусибатга гирифтор этар экан: 1. Мозийпарастлик ҳасрати. 2. Ҳолда жараён этувчи шубҳалар. 3. Келажакка ишончсиз қараш ёки ундан қўрқиб эҳтиётда яшаш.\nАлбатта, инсон ўтмишдан ажралиб ёки кечган кунларини унутиб умр ўтказа олмайди. Зеро, мозий билан боғланиш ўтмишдаги воқеа-ҳодисотларни билиш, улардан у ёки бу маънода сабоқ олиш ақл ва хотира талаби эрур. Бироқ ўтган даврга муносабат ва тарихий ҳиссиёт чуқур илм, кенг мушоҳада ва маърифат зиёсидан юзага келиши лозим. Акс тарзда ўтмиш инсоннинг фикрий эринлиги, шахсий камолотигагина эмас, балки умум тараққиётга ҳам зарар етказмоғи мумкин. Энди аҳли ҳақиқат қарашларига келсак, улар меъёрдан ошган, кераксиз хаёл, бесамар орзуга айланган мозий ва мустақбал андишасини Оллоҳ билан ориф алоқасига бир ҳижоб деб ҳисоблашишган. Бу парда барҳам топмас экан, на қалб, на руҳ самовий парвози ва саёҳатида олий мақомларга юксала олмаганидек, ишқ ва ҳақиқат завқ-шавқларини ҳам тўлиқ эгаллай олмайди. Жалолиддин РумийҲазратлари “Мозий ва мустақбал Оллоҳдан ҳижобдур, пардадур”, - деганларида масаланинг худди шу томонини эътиборда тутганлар.\nДемак, дам ва фурсатнинг сири, маъноси, қудратини кашф қилмоқ учун ҳол хусусида қайғуриш, ҳолнинг туб моҳиятини пухта билиш зарурдир. Алишер Навоий шеъриятининг ботиний оламига кириш ва сўз билан ифодалаш қийин бўлган маъноларини ўзлаштиришнинг жуда нозик ва муҳим нуқталаридан бири ҳам мана шудир.\nНавоий фақат лирик шеърларида эмас, достонларида ҳам инсон тақдири ва камолотига дахлдор бир қанча мураккаб муаммоларни ҳал қилишда ҳол, нафас, лаҳза “фалсафа”сига асосланади. Улуғ мутафаккир “Ҳайрат ул-аброр” достонининг ўн саккизинчи мақолотида инсон умрининг фанолиги, у туғиларкан албатта бу дунёни бир кун тарк айлаши, бас шундай экан, ўлимни ўйлаб мотамга берилмасдан, ҳаётини ишқ ила, фойдали иш ила шод ўтказишини таъкидлаб яна ёзади:\nУмрки хориж дурур ўтган иши,\nҲар неки ўтти анга етмас киши.\nКелмаганидин доғи оқил демас,\nНе десун ул ишники, маълум эмас...\nМозию мустақбалинга бўйла ҳол,\nҲолингга ҳам неча хаёли маҳол.\nҲолки бўлди санга бир он бас,\nАнда не ғамгинлик этарсен ҳавас.\nТаъбир жоиз бўлса, бу ҳикматли мисраларда инсон онгини покловчи, яъни онг ва идрокни кераксиз “юк”дан фориғ этувчи бир қувват бордир. Ўтган иш – ўтди, у такрорланмайди. Бўладиган иш – ҳали олдинда. Буни муаммога айлантириб, олдиндан ташвишга чўмишга ҳожат йўқ. Муҳими, кечаётган фурсатни бой бермаслик, айни шу вақт, шу дам талабларини бажаришда чалғимаслик. Ҳол маърифати инсонни шунга чорлайди. Шу маърифатни эгаллаган шахс беҳуда азобга берилмайди, бесамар машмашаларга бош қўшмайди.\nҲолини у латифлаштирганидек, ҳол уни озод айлайди. У табиий равишда ҳар нафасини қадрлайди, ҳар нафаси учун жавобгарликни хотирдан чиқармайди. Ва Навоийнинг:\nҲар нафасинг жавҳари эрур нафис,\nКим сенга ул бир нафас эрур анис, -\nДеган сўзлари шундай зотларга тегишли. Ушбу фикр-мулоҳазаларини ифодалаганда ҳеч шубҳасизки, Навоий ўзи мансуб нақшбандийлик тариқатининг асосий шартларидан бири – “Ҳуш дар дам”га ҳам таянган. Ҳуш – ақл, дам – нафас. Нақшбандийликда нафас назорати ва мазмунига алоҳида аҳамият берилган. Чунки нафасларни назорат қилиш дунё ишларида адашмаслик учун ҳам, ҳақ тажаллилари учун ҳам ниҳоятда зарур. Бу ҳақида “Ҳайрат ул-аброр”да Навоий ёзади:\nБалки анга ҳуш ила ҳамроҳ бўл...\nҒафлат агар бўлса бу ишдин, даме,\nКим йўқ анингдек кишига мотаме.\nБиз огоҳлик ҳақида кўп гапирамиз. Лекин инсонни ёвузлик ва жаҳолатдан муҳофаза этгувчи ҳақиқий огоҳлик “ҳар нафас” ҳолидан огоҳлик эканлигига унча эътибор қилмайдмиз. Ҳолбуки, Навоий қаҳр, ғазаб ва жоҳилликлардан покланган, илоҳий сифат ила сифатланган ҳол ва нафасни:\nБас муни анфоси муқаддас дегил,\nБалки муқаддас дема, ақдас дегил, -\nНавоийнинг “нафас” хусусидаги фикрлари бир-биридан мазмунли ва рангдор. Шу жиҳатдан мана бу байт алоҳида диққатга молик:\nЭй Масиҳим, мен қатили ишқмен, тургуз мени,\nБир нафас, дедим қабул этким, нафаснинг жони бор.\nБу байтда ишқ дардидан ҳалок бўлган ошиқ маъшуқасини Ҳазрати Исо ила тенг кўриб, мени ўз нафасинг ила турғизгил, дея илтижо этаётир. Аммо у тилаётган умр муддати унча кўп эмас, бор-йўғи – “бир нафас”. Шу бир нафаснинг мислсиз қуввати ва файзига у ишонади.\nҲужвирийнинг ёзишича, “тавҳид аҳлининг вақтлари иккидур. Бири фақат фоқо (муҳтожлик) ҳолида, иккинчиси важд ҳолида. Буларнинг бири васл маҳалидаги вақт, икинчиси фироқ ва ҳижрон маҳалидаги вақт”. Навоий лирик қаҳрамони орзу айлаётган “бир нафас” эса висолга дахлдор вақтдир. Хўш, “нафаснинг жони бор” деган фикрда қанақа маъно ёки мақсад яширинган? Ёрни ишонтириш учун айтилган бу гап муршидга тегишли. Буни Муҳаммад Фузулий шундай шарҳлайди: “Билки, инсон борлиғининг камоли икки вужуддан иборатдур. Инсоннинг нафсини у икки кайфият камол нашъасига тўғри етказур. Аввалгиси зоҳирий вужуд. Унинг мабдайи атодур. Иккинчиси маънавий вужуддирки, унинг маншайи йўл соҳиби бўлмиш муршиднинг ҳидоятидир. Комил бўлмоқ даражаси кейингисига боғли эканлигидан муршид атодан муқаддамдир.\nИлм бир руҳдурки, муршид ўз нафасин файзидан\nТалаб аҳлининг ўлик баданларига еткизар.\nТалаб аҳлининг ҳаёти муршиднинг нафаси файзидандур,\nШунга кўра дерларки: “Нафасни жони бордур”.\nДемак, Навоий байтида талқин этилган тириклик қувватининг бир қаноти ишқ бўлса, иккинчи қаноти маърифат.\n“Кашф ул-маҳжуб”да шундай сўзлар битилган: “Вужуд учун руҳ нима бўлса, вақт учун ҳам ҳол худди шудир. Вақт мутлақо ҳолга муҳтож эрур. Чунки вақтнинг сафоси ҳол ила бўлур.. . Ҳол вақтга бирлашгач, бутун замонлар вақтга айланур. Унинг учун завол жоиз бўлмас”.\nТасаввуфга доир қадимий манбаларда қайд этилишича, Муҳаммад алайҳиссалом пайғамбарлик мартабасига етишганларидан сўнг ҳар мақом соҳиби учун бир ҳол пайдо бўлган. Ҳол нима? Абу Наср Саррож ҳолни “лаҳзада туғилиб, қалбда ризо, тафиз ва шунга ўхшаш сифатларни барқарорлаштирадиган аҳволдир”, дейди. Нажмиддин Кубро ҳол, мақом, вақт ва улар орасидаги фарқдан сўзлаб, жумладан бундай деб ёзадилар:\n“... инсондаги куч-қувват ва тоқат мол ҳамда ҳол ила юзага келур. Ҳол шаҳват, ёки руҳнинг қуввати эрур. Мол эса фақат нафс ва шаҳватни таквия этувчи бир нарсадир. Табиат эътибори билан Ҳол жуда қувватли бар куч ва тоқатдир».\nШу учун руҳ ва юракнинг мушоҳада қуввати ва қувончини акс эттирувчи ҳол Навоий наздида ҳам энг яхши амалдан-да устун ва шарафли саналган. Чунки кўнгли зариф, руҳи латиф, аҳлоқи гўзал, маънавий ҳаёти жўшқин ҳол соҳиблари ишқ ва ҳақиқатнинг юксак чўққиларини эгаллашга мушарраф бўлишган. Улардан бир қисми ҳолига маҳкум – талвин эгалари, яна бошқа тоифалари ҳолига ҳоким – тамкин соҳиблари саналган. Талвин соҳибларининг ҳоллари шундай ғаройиб, ўзгарувчан, хилма-хил маънавий-руҳий ва психологик ҳодисаки, буни сўзда таърифлаш ёки ифодалашнинг сира иложи йўқ.\nНавоий тасаввурида Ҳол ва Вақт ҳиссий идрок ва завқий мушоҳаданинг бир меърожи эди. Ана шунинг учун улуғ шоир шеъриятидаги кўпдан-кўп фикр ва туйғулар бевосита Ҳол даражалари (хавф, ражо, ҳузун, истиқомат, сидқ, ҳаё ва ҳоказо) ва уларни навбатма-навбат эгаллаш натажаси ўлароқ талқин қилингандир.


Клублар учун энг муҳим жараён / CHAMPIONAT.asia\nКлублар учун энг муҳим жараён\nҚиш фаслида табиат уйқуга кетиши инсон психологиясига ҳам таъсир кўрсатади.\nШу сабабли бизда қишда футбол ўйнаш ёки машғулотларда иштирок этиш ёқимли ҳолат эмас. Шунга қарамай, айнан қишки тайёргарлик клублардаги энг муҳим жараён сифатида баҳоланади. Чунки мавсум давомида жамоанинг қандай ўйин кўрсатиши кўп жиҳатдан жисмоний тайёргарликнинг тўғри олиб борилганига боғлиқ бўлади. Декабрь охири ва январь бошида бизда клублар биринчи йиғинларни бошлашади.\nИлк йиғинда футболчилардан кўпроқ терлаш талаб қилинади. Шунинг учун аксарият ўйинчилар қишқи машғулотларни унчалик ёқтиришмайди. Чунки дам олишдан қайтган инсонга ишлашни қайтадан бошлаш, кўп жисмоний юклама олиш ёқмайди. Ўйин билан боғлиқ машқларнинг ўзи кам бўлади. Асосан югуриш, тренажёр залида меҳнат қилиш гарданга тушади. Тўғри, ҳар бир мураббийда бошқалардан фарқ қилувчи услуб бўлади, лекин асосий эътибор барибир жисмоний имкониятларни ошириш, мавсумга куч йиғиш бирламчи вазифа этиб белгиланади. Бундай паллада энг муҳим нарса мураббийнинг шогирдларига ўша машқларни бажариш нима учун зарурлигини тўғри тушунтириши ва жамоадаги умумий кайфиятни кўтаришдир. Айтайлик, дам олишдан қайтиб келгандан сўнг бирданига ўртача суръатда 1200 метрдан 5 марта югуриш ҳеч кимга ёқмаслиги табиий. Бу ҳолат кўпроқ МДҲ давлатларида қўлланилади. Чунки футболчиларнинг профессионаллик даражаси ҳали ўта юқори даражада эмас. Шу туфайли таътилдан қайтган ўйинчиларда вазннинг ортиб кетиши кузатилади. Бундай шароитда мураббийлар имкон қадар тезроқ юкламали машғулотлар ритмига қайтишга уриниб, “нагрузка”ни кўпроқ беришади. Оқибатда бу футболчиларга хуш келмайди.\nОхирги йилларда европалик бир қатор мутахассислар мавсумга тайёргарлик машқларини ҳам тўп билан ишлаш асосида ўтказишга тушишди. Бу асосан голландиялик мураббийлар услуби саналади. Шу билан бирга Феликс Магат сингари футболчиларнинг футболчиларга жисмоний юкламани биздаги мураббийлардан ҳам кўпроқ берадиган мутахассислар топилади. Дортмунднинг “Боруссия” клуби айнан жисмоний жиҳатдан тайёргарликни юқори қилиш эвазига ҳозирги савиясига чиқди. Бу жамоа охирги йилларда майдондаги рақибларидан кўпроқ масофа босиб ўтгани эътиборга молик. Бироқ бундай ҳолатда вақтида ротацияни амалга оширмаслик ёки футболчига шунчаки дам бермаслик ўша ўйиннинг сафдан чиқишига олиб келиши аниқ. Қишки тайёргарлик жараёни қандай бўлишини жамоа ўйин фалсафасига мос равишда мураббийнинг ўзи белгилаши зарур. Масалан, интенсив ҳолатда машқ қилишни тўпсиз ва тўп билан амалга ошириш мумкин. Мураббий шогирдлари кўнглига йўл топишни мақсад қилса, буни тўп билан бажаришга ҳаракат қилиб, ўйинчиларни руҳлантиришга интилади. Чунки футболчиларнинг руҳияти шундайки, улар тўп билан машқ қилиш ҳолатида жараён қанчалик юқори суръатда давом этаётганини ҳис қилишмайди. Тўпсиз эса худди кимдир уларни мажбурлагандек, ич-ичидан хоҳламасдан ҳаракат қилаётганини кўриш мумкин. Декабрь ойининг охирги ўн кунлигида барча жамоалар тайёргарликка киришишди. Улар учун энг муҳим палла бошланди дея оламиз.\nЎФФ “Про” лицензияси учун ўтказаётган курсларда олий лигада ишлаётган жамоалар бош мураббийларининг аксарияти таҳсил олмоқда. Уларга инглиз ва немис мутахассиси айнан жисмоний тайёргарлик борасида дарс бергани қувонарли ҳол бўлди. Балки, улардан баъзи нарсаларни ўзлаштирган мураббийларимиз қишки йиғинларни ўзгартириш киритган ҳолда ўтказишга уринишар. Чунки қандайдир янгиликни кўриб, уни татбиқ этиш истаги одамда доимо кучли бўлади. Дарслар мураббийлар янги мавсумга тайёргарлик режаларини тузадиган вақтда бўлиб ўтди. Натижада бизнинг мутахассислар режага ўзгартириш киритиш, уни янги машқлар билан бойитиш имкониятига эга бўлишди. Европалик мураббийларнинг ўргатган нарсаларидан 20 фоизини ўзлаштиришган бўлса ҳам бу анча фойда келтиради. Ҳар мавсумнинг иккинчи ярмига келганда 14 жамоанинг ярмидан кўпи жисмоний толиқишга дуч келгани сезилиб қолмоқда. 26 ўйиндан иборат мавсум учун бу жуда ёмон кўрсаткич ҳисобланишини айтмасак ҳам мухлслар яхши билишади. Уларнинг ишида ижобий ўзгаришлар бўлиши футболимиз савияси учун жуда зарур.\nШу ўринда Европада ўтказилган баъзи бир ҳолатларни мисол тариқасида келтириб ўтсак. Болалар футболида ёшларга таълим беришни яхшилаш учун биринчи навбатда машғулотга ажратилган вақтни тўғри тақсимлай олишга эътибор қаратилади. Футболчининг ёшлигидан техник машғулотлар кўп бўлмаса, кейинчалик унда бундай хусусият шаклланмайди. Яхшиямки, ҳозир аксарият болалар мураббийлари замонавий машғулот жараёнларини кузатиб, техник маҳоратни ўстиришга интилишмоқда. Катталар жамоаларида эса шунинг акси. Клубларга техник тарафдан тайёр футболчилар келиши лозим. Жисмоний ва тактик имкониятларни кейинчалик ўстириб борса бўлади. Бизда ёшларга ўсмирлик вақтиданоқ оғир жисмоний юкламалар берилиши натижасида улар яхши ўйнагандек таассурот қолдиради, бироқ техник тарафдан бўш эканликларини кўриш мумкин. Авваллари жамоаларда бир неча нафардан техникаси юксак ижрочилар бўларди. Ҳозир эса уларнинг сони бармоқ билан санарли даражада камайиб кетган. Тайёрлов тизимида йўл қўйилган хатоларнинг таъсири бутун бир авлод тарбияланувчиларига таъсир қилган. Шу билан бирга жисмоний тайёргарликда хатога йўл қўйилган. Бунда ўша пайтларда мураббий бўлиб фаолият олиб борган инсонларни айблаш ҳам ноўрин. Чунки кам ҳақ тўлангани сабабли мураббийлар машғулотларни оддийгина ўтказиб кетаверишган. Ҳозир эса бундай ҳолатни деярли кузатмаймиз.\nЖисмоний машқлар бажаришда футболчиларни чалғитишнинг яна бир усули ҳар кунлик машғулотни алоҳида, такрорланмас қилиб тузиб чиқиш. Хорижлик мураббийларнинг устунлик тарафи айнан шунда. Улар машқларни ўзгартириш орқали футболчиларда уларга бўлган қизиқишни оширади. Натижада ўйинчилар зерикиб қолишмайди. Табиийки, ушбу вазият мавсумга тайёргарликнинг кўнгилдагидек ўтишига олиб келади. Яна хорижда йиғин ташкил қилиш ҳам футболчиларда ишга бўлган муносабатни ижобий тарафга ўзгартиради. Чунки янги жойда бўладиган машқлар инсонга бошқача таъсир қилади. Шунинг учун Европанинг энг гранд клублари ҳам мавсумга тайёргарликни чет эл давлатларида олиб боришади. Аслида ўзларида барча шароитлар яратилган бўлишига қарамай. Хорижда йиғин ўтказаётган клубларда футболчиларнинг янги муҳитни ҳис этишлари бўйича муаммо бўлмайди.


*Хотин-қизлар қўмитаси фаолиятидан\nТурмуш фаровонлиги аёлга ҳам боғлиқ\nАёл — хонадон фариштаси, кўнгил меҳварининг соҳибаси. Меҳр-муҳаббатнинг битмас-туганмас булоғи ҳам у. Агар аёлдаги латофат, нафосату назокат ёнига ташаббускорлик ва оқилалик ҳамда билим қўшилса, шубҳасиз, у жамиятнинг бойлигига айланади. Бу хазина калити эса шу жамиятда хотин-қизларга кўрсатилаётган эътибор ва рағбатга бориб тақалади. Олот тумани ҳокими ўринбосари, хотин-қизлар қўмитаси раиси Наргиза Неъматова билан шу хусусда суҳбатлашдик.\n— Бугун жамиятимиз ҳаё¬тида шиддат билан юз бераётган янгиланиш ва ўзгаришлар замирида хотин-¬қизлар манфаатлари ва уларнинг қадр-қиммати тургани, барча соҳалар каби бу борада ҳам амалга оширилаётган ислоҳотлардан мақсад аёлларнинг турмуш ¬сифати ва даражасини оширишга қаратилгани билан янада аҳамиятли. Айниқса, хотин-қизлар бандлигини таъминлаш, ижтимоий ҳимояга муҳтожларни қўллаб-қувватлаш, уларни тадбиркорлик фаолиятига кенг жалб этиш соҳадаги ислоҳотларнинг муҳим таркибий қисмига айланди.\nАфсус билан қайд этиш жоизки, мунтазам равишда олиб борилаётган кенг кўламли тушунтириш ишларига қарамай, ноқонуний меҳнат миграцияси сабаб оилалар мустаҳкамлигига дарз кетмоқда. Авваламбор, ота-оналари хорижга кетган фар-занд¬лар қаровсизлиги, оилалардаги қайнона-келин келишмовчиликлари, рашк, жанжал, можаро, орттирилган касалликлар, чигал тақдирлар... ва охири оила бузилиши... Кўриб турганингиздек, бу иллат аста-секинлик билан вужудимизни қамраб олиб, оила деб аталмиш теран илдизимизнинг туб-тубига чанг солмоқдаки, никоҳлар омонатлиги муаммоси бўй кўрсатиб, муқаддас қадриятимиз хавф остида қолмоқда. Мўрт ҳалқаларга айланган нотинч оилалар эса жамиятимиз мустаҳкамлигига раҳна солаётир.\nБу қайдларни куюнмасдан айтиб бўлмайди, зеро, бу — инсониятга дахлдор масала. Унинг олдини олиш учун кенг жамоатчилик баравар қайғуриши керак. Айниқса, бу борада оилалар мустаҳкамлигини таъминлаш, уларни ҳар жиҳатдан қўллаб-қувватлаш, хотин-қизлар манфаатларини ҳимоя қилишда аҳамият касб этувчи маҳалланинг иштироки ғоят муҳим. Шу ўринда таъкидлаш лозимки, зиммасига хотин-қизлар ўртасида маънавий-маърифий ишларни кучайтиришдек долзарб вазифа юкланган фуқаролар йиғинларининг диний маърифат ва маънавий-ахлоқий тарбия масалалари бўйича маслаҳатчилари самарали фаолият олиб бормоқдаки, улар айни чоғда бошқарувимизнинг энг муҳим "ричаги"га айланган десак, муболаға бўлмайди. Маҳаллалардаги ижтимоий ҳимояга муҳтож, боқувчисини йўқотган, фарзандлари олий ўқув юртида ўқиётган оилалар, имконияти чекланганлар, низоли оилаларнинг барчаси уларнинг саъй-ҳаракати билан кўз ўнгимизда кафт¬дек намоён бўлиб туради. Уларнинг берган тавсияси асосида аҳолининг турмуш тарзи, мақсад-ўйлари ҳақида тасаввурга эга бўламиз. Ҳафтанинг ҳар шанба куни йиғин маслаҳатчилари учун ўқув маш¬ғулотлари ўтказилади. Уларнинг билим савияси, ҳуқуқий маданиятини оширишга қаратилган тадбирлар ташкил қилинади. Айни чоғда ҳудудимиздан ¬хорижга кетган 1851 нафар ¬фуқаронинг 254 нафари аёл. ¬Жорий йилнинг шу даврига қадар чет давлатга кетмоқчи бўлган 93 нафар аёл маҳалла маслаҳатчиларининг тушунтириш ишлари натижасида хорижга кетиш ниятидан воз кечди. Яъники, 93 оила боши устидан фалокат булути ариди, гўё.\nЭҳтиёжманд оилаларга эътиборни ошириб, уларни боқимандалик иллатидан халос этиш чораларини кўраяпмиз. Қўлдан берганга қуш тўймас, деганларидек, уларга бир марта, борингки, икки, уч марта моддий ёрдам тайинлашимиз мумкин. Аммо доимий равишда таъминотчи бў¬ла олмаймиз, ахир. Шу боис, ҳомийлар ёрдами билан 50 нафарга яқин кам таъминланган оилаларга ўз ҳовлисида 0,5 сотихдан иссиқхона қуриб бердик. Бу рағбат туфайли улар иссиқхонадан йилида ¬¬уч-тўрт марта ҳосил олиб, рўзғор тебратиш имконига эга бўлди.\nҚишлоқларда бир хонадон ороми бузилса, ён-атрофдагиларнинг ҳам тинчи бузилади, барча ўша хонадоннинг дардига шерик бўлиш, оғирини енгил қилишга шошилади. Бу ҳол айнан фуқаролар йи¬ғинлари¬нинг Яраштириш ко¬миссия¬лари фаолиятида яқ¬қол акс ¬этаётир. Бундан таш¬қари, йиғинлар қошидаги бош¬қа жамоатчилик комис¬сиялари, "Аёллар маслаҳат маркази", "Ота-оналар университети" жамоатчилик тузил¬маси фаолияти, "Оила-маҳалла-таълим муассасаси" ҳамкорлиги доирасида олиб бо¬рилаётган ишлар ҳам ўз самарасини бермоқда. Кенгаш аъзолари томонидан ҳар бир маҳаллада ота-оналарнинг фарзанд тарбиясидаги масъу¬лиятини кучайтириш, ўқувчиларнинг дарс¬га қатнашишини назоратга олиш бўйича зарур чора-тадбирлар амалга оширилмоқда. Маҳаллаларда қизларнинг одоб-ахлоқ мезонларига қатъий амал қилишига эришиш, тафаккурини бойитиш, салоҳиятини юзага чиқариш мақсадида тажрибали ўқитувчи ва мураббийлар, онахонлар иштирокида турли тадбирлар, давра суҳбатлари, ¬учрашувлар мунтазам ўтказилмоқда. Мақсад — эрта ¬турмушнинг олдини олиш, -қизларнинг сало¬матлигини мустаҳкамлаш, уларни касб-ҳунарли қилиш, жа¬миятда муносиб ўрин¬ларини топишга кўмаклашишдир. Зеро, оила — фарзандларнинг маънавий дунё¬қарашини шакллантирадиган асл тарбия мак¬таби. Ўз уйида бахтли бўл¬ган кишигина чинакам бахтлидир. Бу бахт манзилини яратувчи бўлғуси оналар, яъни ¬қизларимиз ҳисобланади. Улар маъ¬навий дунёқарашининг юксаклиги ¬жамият ¬негизи ҳи¬соб¬ланган оилада келгусида ¬улғаядиган фарзандлар камолотига сарзамин. Зеро, топиб айтилганидек, оналари соғ¬лом юртнинг эртаси ёруғдир.


«очл» тегли мақолалар – Газета.uz\n«очл» тегли мақолалар\n1 май 2021, 16:31\n1 май 2021, 16:25\nАГМК ОЧЛнинг 6-турида «Истиқлол» устидан ғалабага эришди\nАГМК жамоаси ОЧЛ гуруҳ босқичидаги 6-тур учрашувини «Истиқлол» клубига қарши ўтказди. Мазкур баҳсда 1:2 ҳисоби қайд этилди ва унда Ўзбекистон жамоасининг қўли баланд келди.\n30 апрель 2021, 10:19\n«Пахтакор» ОЧЛнинг 6-турида «Эйр Форс» устидан ғалабага эришди\n«Пахтакор» жамоаси ОЧЛ гуруҳ босқичидаги 6-тур учрашувини «Эйр Форс» клубига қарши ўтказди. Мазкур баҳсда 1:0 ҳисоби қайд этилди ва унда Ўзбекистон жамоасининг қўли баланд келди. Бугун Олмалиқнинг АГМК жамоаси Тожикистоннинг «Истиқлол» клубига қарши майдонга тушади.\n28 апрель 2021, 09:45\n27 апрель 2021, 10:16\n«Пахтакор» ОЧЛнинг 5-турида «Трактор» билан дуранг ўйнаб, гуруҳдан чиқиш имкониятини йўқотди\n«Пахтакор» жамоаси ОЧЛ гуруҳ босқичидаги 5-тур учрашувини «Трактор» клубига қарши ўтказди. Мазкур баҳсда 0:0 ҳисоби қайд этилди. Бугун Олмалиқнинг АГМК жамоаси «Ал Ҳилол» клубига қарши майдонга тушади.\n24 апрель 2021, 12:27\n«Пахтакор» ОЧЛнинг 4-турида «Шаржа» билан дуранг ўйнади\n«Пахтакор» жамоаси ОЧЛ гуруҳ босқичидаги 4-тур учрашувини «Шаржа» клубига қарши ўтказди. Мазкур баҳсда 1:1 ҳисоби қайд этилди. Бугун Олмалиқнинг АГМК жамоаси БААнинг «Шабаб Ал Аҳли» клубига қарши майдонга тушади.\n22 апрель 2021, 10:23\nОЧЛ. АГМК 3-турда «Шабаб Ал Аҳли» устидан иродали ғалабага эришди\nАГМК жамоаси ОЧЛ гуруҳ босқичида 3-тур учрашувни БААнинг «Шабаб Ал Аҳли» клубига қарши ўтказди. Мазкур баҳсда 2:1 ҳисобида олмалиқликлар иродали ғалабага эришишди.\n21 апрель 2021, 10:44\n«Пахтакор» ОЧЛнинг 3-турида «Шаржа»га йирик ҳисобда ютқазди\n«Пахтакор» жамоаси ОЧЛ гуруҳ босқичида 3-тур учрашувини «Шаржа» клубига қарши ўтказди. Мазкур баҳсда 1:4 ҳисоби қайд этилди ва унда шаржаликлар ғалабага эришишди. Шунингдек, бугун Олмалиқнинг АГМК жамоаси БААнинг «Шабаб Ал Аҳли» клубига қарши майдонга тушади.\n19 апрель 2021, 10:30\nАГМК ОЧЛнинг 2-турида «Истиқлол»га мағлуб бўлди\nАГМК жамоаси ОЧЛ гуруҳ босқичида 2-тур учрашувни Тожикистоннинг «Истиқлол» клубига қарши ўтказди. Мазкур баҳсда 2:3 ҳисобида олмалиқликлар имкониятни бой беришди.\n18 апрель 2021, 13:57\n«Пахтакор» ОЧЛнинг 2-турида ҳам дуранг ўйнади. Бугун АГМК ўйнайди\n«Пахтакор» жамоаси ОЧЛ гуруҳ босқичида 2-тур учрашувни Ироқнинг «Эйр Форс» клубига қарши ўтказди. Мазкур баҳсда 0:0 ҳисобидаги дуранг натижа қайд этилди. Шунингдек, бугун Олмалиқнинг АГМК жамоаси Тожикистоннинг «Истиқлол» клубига қарши майдонга тушади.\n17 апрель 2021, 15:12\nРавшан Эрматовнинг янги лавозимга тайинланиши, ЕЧЛ ва ЕЛ ярим финал жуфтликлари, «Пахтакор» ҳамда АГМК жамоаларининг ОЧЛдаги иштироки ва бошқа энг муҳим хабарлар — «Газета.uz» ҳафталик спорт янгиликлари дайжестида.\n16 апрель 2021, 10:35\nАГМК ОЧЛдаги дебютида дуранг ўйнади\nАГМК жамоаси ОЧЛ гуруҳ босқичида дастлабки учрашувни «Ал Ҳилол» клубига қарши ўтказди. Мазкур баҳсда 2:2 ҳисобидаги дуранг натижа қайд этилди.\n15 апрель 2021, 10:31\n«Пахтакор» ОЧЛни дуранг билан бошлади. Бугун АГМК ўйнайди\n«Пахтакор» жамоаси ОЧЛ гуруҳ босқичида дастлабки учрашувни Эроннинг «Трактор» клубига қарши ўтказди. Мазкур баҳсда 3:3 ҳисобидаги дуранг натижа қайд этилди. Шунингдек, бугун Олмалиқнинг АГМК жамоаси Саудия Арабистонининг «Ал Ҳилол» клубига қарши майдонга тушади.


23:37 / 10.04.2020 | Malika | 247\nАссалому алайкум! Ҳозир жудаям бир мушкул аҳволдамиз отам утган йил қазо қилдилар онам ёшлигимизда автоҳалокат сабаб қазо қилганлар мен аммамни уйларида ўсдим акам дадам билан ўгай она билан ўсдилар шунча йил зулм қилгани етмагандай акамни отам вафотларидан сўнг амаким аммам ва ўгай она ҳайдаwди кучага оиласи билан ижарада туришибди ҳозир ҳайдашларига сабаб акам уй ишларидан сал четланиб қазо намозларини ўқиганлари ва отамни тазияларини утказиш учун пул бермаганлари саволим шуки акам мерос масаласида ҳақдорми уй отамни номларида булмаган экан машиналари ҳам номларида булмаганлиги учун уни сотиб ўзларига олишган илтимос уларга ҳадис ва оятлардан келтирсангиз меросга ҳақ ларинг юқ уйни сенлар қурмадинг машина ни сенлар сотиб олмагандан дейишяпти яна қариндошлик ришталарини узишган улар узган алоқалар учун биз гуноҳкор булмаймизми\n– Ва алайкум ассалом! Меросда сизларнинг ҳақингиз борми-йўқми, буни билишдан аввал отангиз вафотидан кейин молу мулк қолдириб кетдими-йўқми, шуни билиш керак. Маййитнинг қолдирган меросида аввало фарзандларининг ҳаққи бўлади.\n«Нисо» 10. Албатта, етимларнинг молларини зулм ила ейдиганлар қоринларига ўт-оловни ейдилар, холос. Ва шубҳасиз, ловуллаган дўзахга кириб, куюрлар.\nДўзах алангаси ҳам авж олиб туради. Демак, етимнинг молини ноҳақ еган одам ичию ташидан олов азобига гирифтор қилинади. Нақадар даҳшатли ҳол! Нақадар аламли!\n– Қиёмат куни бир қавмлар оғизларидан олов пуркалиб турган ҳолда тирилтириладилар, – дедилар. Одамлар:\n«Албатта, етимларнинг молларини зулм ила ейдиганлар...» ояти нозил бўлганида, етимларни ўз оталиғига олганлар бориб, ўз таомини уларнинг таомидан, ичимлигини ичимлигидан ажратиб қўйди. Ортиб қолган таомлар ҳам то етим ўзи егунча ёки айниб қолгунча турадиган бўлди. Етимларни оталиққа олганларга машаққат туғилди. Бу ҳол Пайғамбар соллаллоҳу алайҳи васалламга айтилган эди, Аллоҳ таоло «Сендан етимлар ҳақида сўрайдилар...» оятини нозил қилди».\nКеласи оятларда эса мерос ҳақидаги масалалар давом этади:\n«Нисо» 11. Аллоҳ сизга фарзандларингиз ҳақида тавсия қиладир: бир ўғилга икки қиз улушичадир. Агар аёллар иккитадан кўп бўлсалар, уларга у (марҳум) қолдирган нарсанинг учдан иккиси. Агар битта аёл бўлса, унга ярми. Агар фарзанди бўлса, у қолдирган нарсадан ота-онасининг ҳар бирига олтидан бир. Агар фарзанди бўлмай, унга ота-онаси меросхўр бўлса, онасига учдан бир. Агар ака-укалари бўлса, онасига олтидан бир. У қилган васият ёки қарз(адо этилгани)дан сўнг. Ота-оналарингиз ва фарзандларингиздан қайси бирлари сизга манфаатлироқ эканини билмайсизлар. (Бу) Аллоҳ томонидан фарз қилингандир. Албатта, Аллоҳ ўта билувчидир, ўта ҳикматлидир.\nАвфий Ибн Аббосдан қуйидагиларни ривоят қилади:\n«Аллоҳ таоло ўғил-қизларга ва ота-оналарга мерос бобида фарз қилган ҳукмлар ҳақида оятлар нозил қилганда, баъзи одамларга ёқмади. Улар «Хотинга тўртдан бир ёки саккиздан бир, қизга ярим... кичкина болага ҳам бериладими? Ахир улардан бирортаси ҳам урушда қатнашмайдилар-ку! Ўлжа ҳам олмайдилар-ку! Бу гап тўғрисида индамай туринглар, Расулуллоҳ соллаллоҳу алайҳи васалламнинг ёдларидан чиқиб қолса, ажаб эмас ёки у кишига айтамиз, буни ўзгартирадилар», – дейишди. Расулуллоҳ соллаллоҳу алайҳи васалламнинг ҳузурларига келиб:\n«Эй Аллоҳнинг Расули! Қиз болага отасининг меросидан ярми бериладими? Ахир у от миниб, душманга қарши урушмайди-ку! Қўлидан ҳеч нарса келмайдиган гўдакка ҳам мерос бериладими?» – дейишди. Улар жоҳилият вақтида душманга қарши уруш қилганларгагина мерос беришар, катта ёшлардан бошлаб беришар эди. Уларнинг бу одатларига жавобан Аллоҳ таоло «Аллоҳ сизга фарзандларингиз ҳақида тавсия қиладир: бир ўғилга икки қиз улушичадир» деб бошланувчи ояти каримани нозил қилди.\nУшбу ривоятдан кўриниб турибдики, молу мулк борасида ўрганиб қолинган одатни тарк этиш қийин. Мерос ҳақидаги аввал тушган ҳукмлар нафақат Исломга кирмаган шахсларга, балки баъзи мусулмонларга ҳам унчалик ёқмаган. Хатто буни ўзгартиришни талаб қилмоқчи ҳам бўлишган. Уларнинг фикрича, бунақада баъзилар тайёрига айёр бўлиб, мўмайгина мол эгаси бўлиб қолишади. Шуниси уларга маъқул келмаган.\nМинг афсуслар бўлсинки, йигирма биринчи аср жоҳилиятида мусулмонликни даъво қилиб юрганларнинг ичида ҳам худди шу фикрдагилар кўп. Уларга айтиладиган гап шуки, аввало, меросхўр мерос қолдирувчининг узвий давомчисидир. Қолаверса, фаразан, мерос қолдирувчи ҳаёт пайтида муҳтож ҳолга тушиб қолса, айнан шу меросхўрлар унга кафил бўлар эдилар. Яна қолаверса, мерос қолдирувчилар меросхўрларга фақат молу дунёнигина мерос қолдирмайдилар, балки табиатларини, истеъдодларини, биологик хусусиятларини ва ҳаттоки гўзаллик ва хунукликларини ҳам мерос қолдирадилар. Шубҳасиз, бу мерослар меросхўрнинг ҳаётига катта таъсир ўтказади. Шундай бўлгач, ундан қолаётган меросга ана шу фарзандлар ва яқин қариндошлар ҳақли бўлмай, бошқа ким ҳақли бўлсин?! Бу ишда Аллоҳ таолонинг айтгани қилингандагина адолат бўлади. Бошқача йўл ҳалокатга элтади. Бунга кечаги ва бугунги кунимиздан истаганча мисол топиш мумкин. Бошқа масалалар каби, меросда ҳам исломий ҳукм юритилмаётгани учун қанчадан-қанча оилалар мерос талашиб, барбод бўляпти, қариндошлар юзкўрмас бўлиб кетишяпти. Бу жуда катта ижтимоий масаладир. Токи бу масала адолатли ҳал этилмас экан, жамиятда хотиржамлик бўлмайди. Шу боисдан ҳам Ислом шариати меросни тўғри тақсим қилишга катта аҳамият беради. Бунга боғлиқ ишлар ва илм «фароиз» деб аталади. Ушбу ояти карима ва кейинги оят ҳамда ушбу суранинг охирида келадиган оятлар бу мавзудаги ҳадислар билан бирга фароиз илмининг асосини ташкил этади.\nМусулмончиликда фароиз илмининг аҳамияти катта. Имом Абу Довуд ва Ибн Можалар Абдуллоҳ ибн Амрдан қилган ривоятда айтилади:\n«Илм учтадир. Улардан бошқаси фазлдир. Муҳкам оят, қоим суннат ва адолатли фароиз».\nИмом Ибн Можа Абу Ҳурайра розияллоҳу анҳудан ривоят қилган ҳадисда Набий соллаллоҳу алайҳи васаллам:\n«Фароизни ўрганинглар ва уни одамларга ўргатинглар. У илмнинг ярмидир. У унутилади. У менинг умматимдан биринчи суғуриб олинадиган нарсадир», – деганлар.\nҚуръон илмлари бўйича мутахассис олимлар оятларнинг нозил бўлиш сабаблари ҳақидаги баҳсларида «Бир оятнинг нозил бўлишига бир неча сабаб бўлиши мумкин», – дейдилар. Бир неча сабаб билан нозил бўлган ўшандай оятлардан бири биз ўрганаётган ушбу ояти каримадир. Унинг нозил бўлиш сабабларидан бирини юқорида зикр этдик. Яна иккита сабаби бор бўлиб, улар билан қуйида танишамиз:\nИмом Бухорий Жобир ибн Абдуллоҳ розияллоҳу анҳудан қилган ривоятда у киши:\n«Расулуллоҳ соллаллоҳу алайҳи васаллам билан Абу Бакр розияллоҳу анҳу икковлари мени кўргани Бану Салама қабиласига пиёда келдилар. Набий соллаллоҳу алайҳи васаллам ўзимни билмай ётганимни кўриб, сув сўраб, таҳорат қилибдилар, ўша сувдан менга сочганларида ўзимга келдим ва:\n«Эй Аллоҳнинг Расули, молимни нима қилишимни амр қиласиз?» – дедим. Шунда «Аллоҳ сизга фарзандларингиз ҳақида тавсия қиладир: бир ўғилга икки қиз улушичадир…» оятини нозил қилди», – дейдилар.\nИмом Термизий Жобир розияллоҳу анҳудан қилган ривоятда қуйидагилар айтилади:\n«Саъд ибн Робеънинг хотини Расулуллоҳ соллаллоҳу алайҳи васалламнинг ҳузурларига келиб:\n– Эй Аллоҳнинг Расули, анави иккови Саъд ибн Робеънинг қизлари. Оталари сиз билан Уҳуд жангида қатнашиб, шаҳид бўлди. Уларнинг амакиси эримдан қолган молларни олволиб, қизларимга ҳеч нарса бермаяпти. Агар моли бўлмаса, буларга ҳеч ким уйланмайди, – деди. Набий соллаллоҳу алайҳи васаллам:\n– Бу ҳақда Аллоҳ Ўзи ҳукм чиқаради, – дедилар. Бир оздан сўнг мерос ояти нозил бўлди. Расулуллоҳ соллаллоҳу алайҳи васаллам уларнинг амакисига одам юбордилар ва: – Саъднинг икки қизига учдан иккисини бер, оналарига саккиздан бирини бер, қолгани сенга, – дедилар».\nКелтирилган ривоятлардан кўриниб турибдики, вазият ноқулай бўлиб, Аллоҳ таолонинг Ўзи очиқ-ойдин баёнот билан аралашишини тақозо қилиб қолган эди. Шунинг учун ҳам У Зот ҳар бир меросхўрнинг ҳаққини аниқ кўрсатиб, оят нозил қилди.\n«Аллоҳ сизга фарзандларингиз ҳақида тавсия қиладир: бир ўғилга икки қиз улушичадир».\nБизда «васият» деганда ўлаётган одам тилидан айтилган гаплар тушуниладиган бўлиб қолган. Аслида эса бу сўз кенг маъноли бўлиб, «насиҳат», «қарор» ва «таъкидланган тавсия» каби маъноларни ҳам англатади. Ушбу оятда ҳам араб тилида «Аллоҳ... Тавсия қиладир», деб келмоқда.\nБу оятда жоҳилиятнинг ҳукми ботил қилиниб, қизларга мерос бермаслик одати бекор этилиб, адолат қарор топтирилмоқда, қизларга ҳам меросдан ҳақлари кўрсатилмоқда. Бу ҳукмга ўша пайтда Ислом душманлари тугул, ҳатто баъзи мусулмонлар ҳам қарши чиқишганини ва уларга бериладиган жавобни сал олдин зикр қилиб ўтдик.\nДушманлик, мутаассиблик ёмон нарса экан. Таажжубланарли ҳолга қарангки, аввалига «Нега қўлидан от миниш, уруш қилиш келмайдиган қиз болаларга ҳам мерос берилади? Бу адолатсиз ҳукм!» – деб дод-вой солган Ислом душманлари (ҳатто баъзи ўзини мусулмон деб юрганлар ҳам) ҳозирга келиб, «Бу қандай адолатсизлик?! Қиз бола одам эмасми?! Нима учун унга ўғил болага бериладиган миқдорнинг ярми берилади?!» – дейишмоқда. Уларнинг бу ноҳақ эътирозлари Исломга душман бўлганлари учун ва ўзларининг жоҳилий тасаввурларидандир. Агар улар Ислом динида аёл кишига берилган эътибордан заррача хабардор бўлганларида, мазкур гапни айтишдан уялар эдилар. Агар уларда уятнинг ўзи бўлса!\nИсломда аёл киши дунёга келганидан то умрининг охиригача моддий жиҳатдан таъминлангандир. У қиз бўлса, моддий таъминотига отаси жавобгар. Сингил бўлса, ака-укаси, хотин бўлса, эри, она бўлса, ўғли масъул. Яъни хотин кишининг ўзи касб қилиб, молу мулк топишга эҳтиёжи ҳам, шаръий бурчи ҳам йўқ. Бинобарин, у меросга оладиган молни ўз эҳтиёжидан ортиқча нарса сифатида қабул қилиб олади. Бунинг аксича, эркак киши доимо моддий масъулият остида юради. Ўғил сифатида ота-онасининг, ота сифатида фарзандларининг, ака ёки ука сифатида опа-сингиллари ва ака-укаларининг, эр сифатида хотинининг моддий таъминотига жавобгар ҳисобланади. Уйланаётганда ҳам келинга маҳр беради, тўй ва рўзғор анжомларини тайёрлайди. Бошқача қилиб айтганда, у қанча мол топса ҳам ўрни бор. Шулар эътиборга олинса, икки қиз насибасича миқдорда меросга эга бўлиши айни адолат ҳисобланади!\n«Агар аёллар иккитадан кўп бўлсалар, уларга у (марҳум) қолдирган нарсанинг учдан иккиси».\nЯъни ўлган одамнинг ўғли бўлмаса, иккитадан ортиқ қиз фарзандлари бўлса, улар мероснинг учдан иккисини бўлиб олишади. Уламолар «Ўғил фарзанд бўлмай, фақат иккита қиз бўлса ҳам, учдан икки қисм меросни олишларига шу оят далилдир», – дейишади. Бу фикрни қувватловчи бошқа далиллар ҳам бор. Ушбу суранинг охиридаги оятда иккита сингилга мероснинг учдан иккиси тегиши очиқ айтилган. Юқорида келтирилган ҳадисда Набий соллаллоҳу алайҳи васаллам Саъд ибн Робеънинг икки қизига учдан иккини беришга амр қилдилар. Демак, оятдаги ушбу жумланинг маъноси: «Агар икки ва ундан ортиқ аёллар бўлса», деб тушунилади.\n«Агар битта аёл бўлса, унга ярми».\nҚолгани бошқа қариндошларга шариат ҳукми асосида бўлиб берилади.\n«Агар фарзанди бўлса, у қолдирган нарсадан ота-онасининг ҳар бирига олтидан бир».\nМерос қолдирувчининг ортидан ўғилми, қизми, биттами, кўпми, бола қолса ва айни чоғда ота-онаси ҳам тирик бўлишса, ота-онанинг ҳар бири олтидан бир қисм меросга ҳақли бўлади. Қолган меросни фарзандлар шариат ҳукми асосида бўлиб оладилар. Агар фарзанд фақат битта ўғил бўлса, қолганининг ҳаммасини олади. Лекин битта қиз бўлса, ярмини олади. Ортиб қолган олтидан бирни ҳам яқин эркак қариндошлик эътибори ила отага берилади.\n«Агар фарзанди бўлмай, унга ота-онаси меросхўр бўлса, онасига учдан бир».\nУчдан иккиси отасига. Бу ҳол ота-онадан ўзга меросхўр йўқ, яъни ўлганнинг ортидан фарзанд ҳам, эр ҳам ёки хотин ҳам қолмаган ҳолдир.\n«Агар ака-укалари бўлса, онасига олтидан бир.\nБу ҳолда ўлган кишининг ортидан ота-онасию, ака-укаси қолган бўлади. Унда ака-укалар ўзлари мерос олмасалар ҳам, оналарининг улуши учдан бир улушдан олтидан бирга камайишига сабаб бўладилар. Ота бор жойда ака-укалар мерос ололмайдилар. Агар фақат битта ака ёки ука қолса, онанинг улушини камайтира олмайди. У ҳолда она учдан бирини олади. Ўлганнинг биродарлари оналарининг улушини қисқартиришлари ҳикматида уламолар: «Оталари уларга нафақа беради, уларни уйлантиради, шунинг учун оналаридан улуш қисқартирилиб, оталарига қўшилган», – дейдилар.\nМазкур мерос тақсимлашлардан аввал қилиниши лозим бўлган муҳим иш бор. Ана ўша иш адо этилганидан сўнггина, бу тақсимлашларга имкон бўлади. Мазкур ишни оятнинг қуйидаги жумлалари баён этаётир:\n«У қилган васият ёки қарз(адо этилгани)дан сўнг».\nОятда қарз васиятдан кейин зикр қилинган бўлса ҳам, амалда ундан олдинга қўйилади. Оятнинг маъносига чуқур назар солган уламолар ушбу ҳақиқатни англаганлар. Аввал ўтган ва кейин келган уламоларнинг ҳаммалари қарз васиятдан устун туришини таъкидлаганлар.\nИмом Термизий қилган ривоятда ҳазрати Али розияллоҳу анҳу Расулуллоҳ соллаллоҳу алайҳи васалламнинг қарзни васиятдан олдинга қўйганларини айтганлар. Бу тушунарли. Чунки қарз бошқа бандаларнинг ҳаққидир. Аллоҳ таоло ҳам Ўз ҳаққини кечади-ю, лекин банданинг ҳаққини кечишда ихтиёрни ўзига қўяди. Ислом динида қарз қаттиқ олинади. Чунки бусиз ҳаётдаги муомалаларда ишонч қолмайди. Одамлар орасида хотиржамлик йўқолади. Шунинг учун ҳам қарздор ўлганидан кейин ҳам қарзнинг масъулиятидан қутула олмайди. Шу боисдан вафот этган шахснинг жанозасини ўқишдан олдин унинг қарзи борми-йўқлиги ҳақида сўралади.\nАбу Қатода розияллоҳу анҳудан ривоят қилинадики, бир одам:\n– Эй Аллоҳнинг Расули, мен Аллоҳнинг йўлида қатл бўлсам, гуноҳларим ювиладими? – деди. Расулуллоҳ соллаллоҳу алайҳи васаллам:\n– Агар сен сабр ила, савоб умидида, қочмасдан, олға интилиб туриб қатл этилсанг, ювилади, – дедилар. Сўнгра: – Нима дединг? – деб қайта сўрадилар. Ҳалиги одам айтганларини такрорлади. Пайғамбар соллаллоҳу алайҳи васаллам: – Ҳа, ювилади, фақат қарзинг бўлмаса. Менга бунинг хабарини Жаброил айтди, – дедилар.\nҚатода розияллоҳу анҳудан қилинган яна бошқа бир ривоятда айтилишича:\n«Набий алайҳиссаломнинг ҳузурларига жаноза намозини ўқиш учун бир кишининг ўлигини олиб келдилар. У зот:\n– Биродарингизнинг жанозасини ўзингиз ўқийверинглар, унинг қарзи бор экан, – дедилар. Шунда мен (яъни Қатода розияллоҳу анҳу):\n– Эй Аллоҳнинг Расули, унинг қарзи менинг бўйнимга, – дедим. У киши соллаллоҳу алайҳи васаллам:\n– Вафоси биланми? – деб сўрадилар. Мен:\n– Вафоси билан, – дедим. Ана шундан сўнг унинг намозини ўқидилар»,\nДемак, бир одам вафот этса, ундан қолган меросдан аввало, қарзи чиқариб берилади. Қарздан ортиб қолгани васиятига биноан ишлатилади ва меросхўрларга бўлинади.\nВасиятга эътибор бериш мерос қолдирувчининг иродасини, ўлимидан олдинги истагини ҳурматлаш маъносидадир. Аммо унинг васияти ўзи қолдираётган мероснинг учдан бир қисмидан ортиғига ўтмайди. Мисол учун, бир одам «Ўлганимдан кейин ҳамма молимни Аллоҳнинг йўлида садақа қилиб юборинглар» ёки «Масжид қуринглар», деса, мазкур ишларга мероснинг учдан бири сарфланади, холос.\n«Ота-оналарингиз ва фарзандларингиздан қайси бирлари сизга манфаатлироқ эканини билмайсизлар».\nИнсон кўпинча инсонлигига бориб, турли ҳолатларда мулоҳазалари турлича бўлади. Айниқса, бемор бўлган чоғда ёки ўлаётганда яқинларига кўпроқ яхшилик қилгиси келади. Баъзан оталик меҳри устун келиб, болаларини кўпроқ ўйлаб, уларни бошқалардан юқори қўяди. Жумладан, мерос ҳам фақат уларга бўлса эди, деб уларни бу масалада ота-онасидан баланд қўйиб юборади. Бошқа бирлари эса одоб-ахлоқ, урф-одат ҳиссидан келиб чиқиб, ота-онасини юқори қўймоқчи бўлади.\nУшбу жумла мана шу нозик ҳолатнинг муолажасини қилмоқда. Мерос масаласида бунақа мулоҳазаларга бориб, хижолат чекиб юрилмасин, хотиржам бўлинсин, деб даъват қилинмоқда. Инсон барибир ота-онаси ёки болаларидан қай бирлари манфаатлироқ эканини идрок эта олмайди. Қолаверса, мерос масаласи\n«(Бу) Аллоҳ томонидан фарз қилингандир».\nУнга инсоннинг ҳеч алоқаси йўқ. Ҳеч ким меросни ўзича тақсимлай олмайди. Уни Аллоҳ таолонинг Ўзи тақсимлаб қўйган. Кимга қанча бериш У Зотнинг Ўзининг иши. Шунинг учун ҳам мерос қолдирувчининг турли андишаларга боришига ҳожат йўқ.\n«Албатта, Аллоҳ ўта билувчидир, ўта ҳикматлидир».\nЖумладан, меросни қандай тақсим қилишни ҳам яхши билади. Унинг тақсими эса албатта, ҳикматлидир.(“Ҳадис ва Ҳаёт” китобидан )\nИмом Бухорий Анас ибн Молик розияллоҳу анҳудан ривоят қилган ҳадисда Пайғамбаримиз соллаллоҳу алайҳи васаллам:\n«Ким ризқининг кенг бўлишидан ёки умрининг узоқ бўлишидан хурсанд бўлса, силаи раҳм қилсин», деганлар.\nДемак, ота-онага, қариндош-уруғларга яхшилик қилиш лозим экан.\n«Кимни ризқининг кенгайтирилиши ва ажалининг ортга сурилиши масрур қилса, қариндошларига силаи раҳм қилсин», дедилар».\nШарҳ: Бу дунёда яшаб турган ҳар бир одам боласи ризқининг кенгайтирилиши ва ажалининг ортга сурилишини орзу қилиб яшайди. Бу икки нарсадан насибадор бўлиш учун елиб-югуради ва саъй-ҳаракат қилади. Бу йўлда ҳар қандай қийинчиликларга ҳам дош беради.\nБу ҳадисга амал қилган одам эса ўзига вожиб бўлган амални бажариб, зиммасидаги вазифани адо этади ва бир йўла ризқи ҳам кенгайтирилади, ажали ҳам ортга сурилади.\nЧетдан қараганда, силаи раҳм қилинса, қариндошига ёрдам берса, моли ёки пули камайиб қолгандек кўринади. Лекин Аллоҳ таоло бунинг эвазига унинг молини кўпайтириб берар экан ҳамда у банданинг яхшилик билан эсланиб юришини таъминлар экан.\n2. Силаи раҳм ризқнинг кенг бўлишига сабаб бўлиши.\n4247- وَلِلْبُخَارِيِّ وَأَبِي دَاوُدَ وَالتِّرْمِذِيَّ: لَيْسَ الْوَاصِلُ بِالْمُكَافِئِ وَلَكِنِ الْوَاصِلُ الَّذِي إِذَا قُطِعَتْ رَحِمُهُ وَصَلَهَا.\n4247. Бухорий, Абу Довуд ва Термизийларнинг ривоятида:\n«Силаи раҳм қилувчи берганга яраша қайтарган эмас. Балки силаи раҳм қилувчи – ўзининг силаи раҳми кесилганда уни боғлагандир», дедилар».\nШарҳ: «Фалончи менга яхшилик қилган эди, мен ҳам унга яхшилигини қайтариб қўйишим керак» деган маънода иш қилган одам силаи раҳм қилувчи ҳисобланмас экан. Ҳақиқий силаи раҳм қилувчи қариндошлик алоқасини узиб қўйганга яхшилик қилувчи шахс экан.\nПайғамбар соллаллоҳу алайҳи васаллам бу ҳақда ўзларининг бошқа бир ҳадиси шарифларида:\n«Уч нарса Аллоҳнинг наздида карамли ахлоқдандир: сенга зулм қилганни авф қилмоғинг, сени маҳрум қилганга ато бермоғинг ва сен билан алоқани узган билан алоқа боғламоғинг», деганлар.\n4248- وَعَنْهُ عَنِ النَّبِيِّ r قَالَ: إِنَّ الرَّحِمَ شَجْنَةٌ مِنَ الرَّحْمَنِ، فَقَالَ اللهُ: مَنْ وَصَلَكِ وَصَلْتُهُ وَمَنْ قَطَعَكِ قَطَعْتُهُ. رَوَاهُ الْبُخَارِيُّ وَالتِّرْمِذِيُّ.\n4248. Яна ўша кишидан ривоят қилинади:\n«Раҳм Роҳмандан олингандир. Бас, Аллоҳ «Ким сени боғласа, Мен ҳам боғлайман. Ким сени узса, Мен ҳам уни узаман», деди», дедилар».\nШарҳ: Силаи раҳмдаги «раҳм» сўзи Аллоҳ таолонинг исмларидан бири бўлмиш Роҳман исмидан олинган. Шунинг учун Аллоҳ таоло силаи раҳм қилган киши билан алоқа қилади ва силаи раҳмни кесган кишидан алоқани кесади.\nБу маънони тўлиқ тушуниб етмоғимиз ва унга алоҳида эътибор билан муносабатда бўлишимиз лозим.\nГўдаклар билан намоз ўқиш


АҚШ ўз режасидан воз кечди\n30 ноябр 2020, Тошкент вақти: 13:02\nЧехия Бош вазири Ян Фишерга кўра, АҚШ президенти Барак Обама ўзаро телефон мулоқоти чоғида Вашингтон ракета ҳужумига қарши мудофаа тизими элементларини Чехияга жойлаштириш режасидан воз кечганини билдирган.\nБу ҳақда Чехия Бош вазири Прагада ўтказилган матбуот анжумани чоғида маълум қилди.\n- Бугун тунда АҚШ президенти Барак Обама менга сим қоқиб, ўз ҳукумати Чехия ҳудудида ракета ҳужумига қарши радар тизимини ўрнатиш режасидан воз кечишини менга етказди, деди Ян Фишер.\nАҚШ ҳукумати мудофаа тизимини Марказий Европа, яъни Польша ва Чехияга ўрнатиш режасидан воз кечаётгани тўғрисида дастлаб "Wall Street Journal" хабар тарқатди.\nАҚШнинг ушбу режасига Россия кескин эътироз билдириб келаётган эди.


Ниҳоят, Петр Ян Стерлинг билан жанг шартномасига имзо чекди / Olamsport.com\n21 авг 15:47\nНиҳоят, Петр Ян Стерлинг билан жанг шартномасига имзо чекди\nТеглар : Петр ЯнАлжамейн Стерлинг UFC 267\nРоссиялик собиқ UFC жангчиси Петр Ян UFC 267 турнири доирасида чемпион Алжамейн Стерлингга қарши ўтказиладиган жанги учун шартнома имзолади.\n"UFC 267 турниридаги жанг учун шартнома имзоланди. Менга тегишли нарсани қайтариб олиш вақти келди. Бу сафар ўлжам билан ҳеч қанақа ўйин бўлмайди", - деб ёзиб қолдирди Петр Ян ўзининг Инстаграм саҳифасида.\nЭслатиб ўтамиз UFC 267 турнири 30 октябрь куни Абу-Дабидаги "Жанглар ороли"да ташкил этилади. Петр Ян ушбу кардда камарини қайтариб олиш учун жанг қилади. Ян UFC 259 турнирида таъқиқланган зарба бергани учун дисквалификация қилинган, Алжамейн Стерлинг эса чемпионга айланганди.\nUFC ўз услубида. Йилнинг сўнгги рақамли турнири учун суперкард + ПОСТEРЛАР 2\nUFC Vegas 40 турнирининг бонус соҳиблари маълум 0\nUFC Fight Night 195. Марказий жанг тўлиқ давом этди + ФОТО 0


Ямандаги портлашлар оқибатида 25 киши ҳалок бўлди\n10:34 / 26.03.2016\nЯманнинг Адан шаҳрида террорчи-худкушларнинг учта ҳужуми оқибатида 25 киши ҳалок бўлди, деб хабар бермоқда мамлакат ҳарбий тузилмаларидаги манбага иқтибос келтирган ҳолда "Синьхуа" ахборот агентлиги.\nМанбанинг айтишича, ҳужумлардан иккитаси Яманнинг вақтинчалик пойтахти бўлиб турган Аданнинг ғарбидаги Аш-Шаъб туманидаги иккита назорат-ўтказиш пунктида амалга оширилган. Худкушлар иккита миналаштирилган автомобилни портлатган.\nЯна бир портлаш Аданнинг марказидаги Ал-Мансура туманида содир этилган: Саудия Арабистони ва БАА қуролли кучлари базасига кетаверишдаги йўлда жойлашган назорат-ўтказиш пунктида миналаштирилган тез ёрдам машинасини портлатиб юборилган.\nПортлашлардан кейин ўнлаб жангарилар базани босиб олишга ҳаракат қилган, бироқ тревога бўйича ҳавога кўтарилган БАА қуролли кучлари самолёт ва вертолётлари террорчиларнинг ҳужумини қайтаришга муваффақ бўлган.\nАдандаги шифохона вакилининг айтишича, ҳалок бўлганлар орасида оддий фуқаролар кўпчиликни ташкил қилади. Шунингдек, 15 киши яралангани маълум қилинган.